Document ID: 32019R2016

Reference:
5.12.2019
MT
Il-Ġurnal Uffiċjali tal-Unjoni Ewropea
L 315/102
REGOLAMENT DELEGAT TAL-KUMMISSJONI (UE) 2019/2016
tal-11 ta’ Marzu 2019
li jissupplimenta r-Regolament (UE) 2017/1369 tal-Parlament Ewropew u tal-Kunsill fir-rigward tat-tikkettar tal-enerġija ta’ apparat refriġeranti u li jħassar ir-Regolament Delegat tal-Kummissjoni (UE) Nru 1060/2010
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) 2017/1369 tal-Parlament Ewropew u tal-Kunsill tal-4 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE (1), u b’mod partikolari l-Artikolu 11(5) u l-Artikolu 16(1) tiegħu,
Billi:
(1)
Ir-Regolament (UE) 2017/1369 jagħti s-setgħa lill-Kummissjoni biex tadotta atti delegati fir-rigward tat-tikkettar jew tar-riklassifikazzjoni tat-tikkettar ta’ gruppi ta’ prodotti li jirrappreżentaw potenzjal sinifikanti għall-iffrankar tal-enerġija u, fejn rilevanti, riżorsi oħra.
(2)
Id-dispożizzjonijiet dwar it-tikkettar tal-enerġija tal-apparat refriġeranti domestiku ġew stabbiliti bir-Regolament Delegat tal-Kummissjoni (UE) Nru 1060/2010 (2).
(3)
Il-Komunikazzjoni tal-Kummissjoni COM(2016)773 (3) (pjan ta’ ħidma dwar l-ekodisinn) stabbilit mill-Kummissjoni fl-applikazzjoni tal-Artikolu 16(1) tad-Direttiva 2009/125/KE tal-Parlament Ewropew u tal-Kunsill (4) jistabbilixxi l-prijoritajiet ta’ ħidma skont il-qafas tal-ekosinn u t-tikkettar tal-enerġija għall-perjodu 2016-2019. Il-pjan ta’ ħidma dwar l-ekodisinn jidentifika l-gruppi ta’ prodotti relatati mal-enerġija li għandhom jitqiesu bħala prijoritajiet għat-twettiq ta’ studji preparatorji u l-adozzjoni eventwali tal-miżuri ta’ implimentazzjoni, kif ukoll ir-rieżami tar-Regolament tal-Kummissjoni (KE) Nru 643/2009 (5) u tar-Regolament Delegat (UE) Nru 1060/2010.
(4)
Il-miżuri tal-pjan ta’ ħidma dwar l-ekodisinn għandhom potenzjal stmat li jwasslu għal total ta’ aktar minn 260 Twh ta’ ffrankar annwali finali tal-enerġija fl-2030, li huwa ekwivalenti għal tnaqqis ta’ emissjonijiet ta’ gassijiet serra ta’ madwar 100 miljun tunnellata fis-sena fl-2030. L-apparat refriġeranti huwa wieħed mill-gruppi ta’ prodotti elenkati fil-pjan ta’ ħidma dwar l-ekodisinn, u huwa stmat li jwassal għal 10 Twh ta’ ffrankar annwali finali tal-enerġija fl-2030.
(5)
L-apparat refriġeranti domestiku huwa wieħed mill-gruppi ta’ prodotti msemmija fl-Artikolu 11(5)(b) tar-Regolament (UE) 2017/1369 li għalih il-Kummissjoni għandha tadotta att delegat li jintroduċi tikketta b’riklassifikazzjoni minn A sa G.
(6)
Ir-Regolament (UE) Nru 1060/2010 jirrikjedi li l-Kummissjoni twettaq rieżami tar-Regolament fuq bażi regolari fid-dawl tal-progress teknoloġiku.
(7)
Il-Kummissjoni wettqet rieżami tar-Regolament (UE) Nru 1060/2010 kif meħtieġ skont l-Artikolu 7 tiegħu u analizzat l-aspetti tekniċi, ambjentali u ekonomiċi tal-apparat refriġeranti kif ukoll l-imġiba tal-utenti fil-ħajja reali. Ir-rieżami twettaq b’kooperazzjoni mill-qrib mal-partijiet ikkonċernati u ma’ partijiet interessati mill-Unjoni u minn pajjiżi terzi. Ir-riżultati tar-rieżami ġew ippubblikati u ppreżentati lill-Forum Konsultattiv stabbilit bl-Artikolu 14 tar-Regolament (UE) 2017/1369.
(8)
Ir-rieżami kkonkluda li kien jenħtieġ li jiġu introdotti rekwiżiti riveduti dwar it-tikkettar tal-enerġija għall-apparat refriġeranti.
(9)
Ir-rieżami kkonkluda li l-użu tal-elettriku ta’ prodotti soġġetti għal dan ir-Regolament jista’ jkompli jitnaqqas b’mod sinifikanti bl-implimentazzjoni ta’ miżuri dwar it-tikketta tal-enerġija li jkunu ffokati fuq l-apparat refriġeranti.
(10)
L-apparat refriġeranti b’funzjoni ta’ bejgħ dirett jenħtieġ li jkun soġġett għal regolament dwar it-tikketar tal-enerġija separat.
(11)
Iċ-chest freezers, inklużi ċ-chest freezers professjonali, għandhom ikunu fil-kamp ta’ applikazzjoni ta’ dan ir-Regolament, peress li mhumiex fil-kamp ta’ applikazzjoni tar-Regolament ta’ Delega tal-Kummissjoni (UE) 2015/1094 (6) u jistgħu jintużaw f’ambjenti mhux professjonali wkoll.
(12)
L-apparat għall-ħżin tal-inbid u l-apparat refriġeranti b’livell baxx ta’ storbju (bħal minibars), inklużi dawk bil-bibien trasparenti, m’għandhomx funzjoni ta’ bejgħ dirett. Normalment, l-apparat għall-ħżin tal-inbid jintuża f’ambjenti domestiċi jew fir-ristoranti, filwaqt li l-minibars jintużaw l-aktar fil-kmamar tal-lukandi. Għalhekk, l-apparat għall-ħżin tal-inbid u l-minibars, inklużi dawk bil-bibien trasparenti, għandhom ikunu koperti b’dan ir-Regolament.
(13)
L-apparat refriġeranti li jintwera fil-fieri kummerċjali jenħtieġ li jkollu t-tikketta tal-enerġija jekk l-ewwel unità tal-mudell tkun diġà tqiegħdet fis-suq jew tkun qed titqiegħed fis-suq waqt il-fiera.
(14)
L-elettriku uzzat mill-apparat refriġeranti domestiku jammonta għal parti sinifikanti mid-domanda domestika totali għall-enerġija elettrika fl-Unjoni. Barra mit-titjib fl-effiċjenza enerġetika li diġà sar, għad hemm lok sostanzjali għal aktar tnaqqis fil-konsum tal-enerġija tal-apparat refriġeranti domestiku.
(15)
Ir-rieżami wera li l-konsum elettriku ta’ prodotti soġġetti għal dan ir-Regolament jista’ jkompli jitnaqqas b’mod sinifikanti bl-implimentazzjoni ta’ miżuri dwar it-tikketta tal-enerġija li jkunu ffokati fuq l-effiċjenza enerġetika u l-konsum tal-enerġija annwali. Sabiex l-utenti aħħarin jieħdu deċiżjoni informata, għandha tiġi inkluża wkoll informazzjoni dwar l-istorbju akustiku fl-arja u t-tipi ta’ kompartimenti.
(16)
Il-parametri rilevanti tal-prodott għandhom jitkejlu bl-użu ta’ metodi affidabbli, preċiżi u riproduċibbli. Dawn il-metodi għandhom iqisu l-metodi ta’ kejl tal-iktar teknoloġiji riċenti ġeneralment rikonoxxuti, inklużi, meta disponibbli, standards armonizzati adottati mill-korpi ta’ standardizzazzjoni Ewropej, kif elenkati fl-Anness I tar-Regolament (UE) Nru 1025/2012 tal-Parlament Ewropew u tal-Kunsill (7).
(17)
Sabiex titjieb l-effikaċja ta’ dan ir-Regolament, il-prodotti li fil-kundizzjonijiet tat-test jibdlu l-prestazzjoni tagħhom awtomatikament biex itejbu l-parametri ddikjarati għandhom jiġu pprojbiti.
(18)
Filwaqt li tiġi rikonoxxuta ż-żieda fil-bejgħ tal-prodotti relatati mal-enerġija permezz ta’ pjattaformi ta’ hosting tal-Internet, aktar milli direttament minn fuq is-siti web tal-fornituri, jenħtieġ li jiġi ċċarat li l-pjattaformi ta’ bejgħ fuq l-Internet għandhom ikunu responsabbli mill-wiri tat-tikketta pprovduta mill-fornitur qrib il-prezz. Huma għandhom jinformaw lill-fornitur dwar dan l-obbligu, iżda ma għandhomx ikunu responsabbli mill-eżattezza jew mill-kontenut tat-tikketta u mill-iskeda tal-informazzjoni dwar il-prodott ipprovduti. Madankollu, b’applikazzjoni tal-Artikolu 14(1)(b) tad-Direttiva 2000/31/KE tal-Parlament Ewropew u tal-Kunsill (8) dwar il-kummerċ elettroniku, dawn il-pjattaformi ta’ hosting tal-Internet għandhom jaġixxu mingħajr dewmien biex ineħħu jew iwaqqfu l-aċċess għall-informazzjoni dwar il-prodott inkwistjoni jekk ikunu konxji tan-nuqqas ta’ konformità (eż. tikketta jew skeda tal-informazzjoni dwar il-prodott li jkunu nieqsa, mhux kompluti jew mhux korretti) pereżempju jekk ikunu ġew informati mill-awtorità tas-sorveljanza tas-suq. Il-fornituri li jbigħu direttament lill-utenti aħħarin permezz tas-sit web tagħhom stess għandhom l-obbligi tan-negozjanti ta’ bejgħ mill-bogħod imsemmija fl-Artikolu 5 tar-Regolament (UE) 2017/1369.
(19)
Il-miżuri previsti f’dan ir-Regolament ġew diskussi mill-Forum Konsultattiv u mill-esperti tal-Istati Membri skont l-Artikolu 14 tar-Regolament (UE) 2017/1369.
(20)
Għalhekk ir-Regolament Delegat (UE) Nru 1060/2010 jenħtieġ li jitħassar,
ADOTTAT DAN IR-REGOLAMENT:
Artikolu 1
Suġġett u kamp ta’ applikazzjoni
1.   Dan ir-Regolament jistabbilixxi rekwiżiti għat-tikkettar u l-forniment ta’ informazzjoni supplimentari dwar apparat refriġeranti li jaħdem bil-mejns tal-elettriku li jkollu kapaċità ta’ ħżin ta’ bejn 10 litri u 1 500 litru.
2.   Dan ir-Regolament ma japplikax għal:
(a)
kabinetti tal-ħżin refriġeranti professjonali u kabinetti ta’ refriġerazzjoni rapida, bl-eċċezzjoni ta’ chest freezers professjonali;
(b)
apparat refriġeranti b’funzjoni ta’ bejgħ dirett;
(c)
apparat refriġeranti mobbli;
(d)
apparat li l-funzjoni primarja tiegħu ma tkunx il-ħżin ta’ oġġetti tal-ikel permezz tar-refriġerazzjoni.
Artikolu 2
Definizzjonijiet
Għall-finijiet ta’ dan ir-Regolament, għandhom japplikaw id-definizzjonijiet li ġejjin:
(1)
“mejns” jew “mejns tal-elettriku” tfisser il-provvista tal-elettriku mill-grid ta’ 230 (± 10 %) Volt ta’ AC b’ 50HZ;
(2)
“apparat refriġeranti” tfisser kabinett insulat b’kompartiment wieħed jew aktar b’temperatura speċifika kkontrollata, imkessħa b’konvezzjoni naturali jew sfurzata fejn it-tkessiħ jinkiseb b’mezz wieħed jew aktar li jikkonsma l-enerġija;
(3)
“kompartiment” tfisser spazju magħluq f’apparat refriġeranti, separat minn kompartimenti oħra permezz ta’ diviżjoni, kontenitur jew kostruzzjoni simili, li jkun direttament aċċessibbli minn bieba esterna waħda jew aktar u li jista’ jkun diviż f’subkompartimenti. Għall-finijiet ta’ dan ir-Regolament, sakemm ma jiġix speċifikat mod ieħor, “kompartiment” tirreferi kemm għall-kompartimenti kif ukoll għas-subkompartimenti;
(4)
“bieba esterna” hija l-parti tal-kabinett li tista’ tiġi spostjata jew titneħħa biex tal-inqas tippermetti li t-tagħbija tiddaħħal jew tinħareġ mill-kabinett;
(5)
“subkompartiment” tfisser spazju magħluq f’kompartiment, li jkollu medda tat-temperatura tat-tħaddim differenti minn dik tal-kompartiment li jifforma parti minnu;
(6)
“volum totali” (V) tfisser il-volum tal-ispazju fuq ġewwa tal-kisi intern tal-apparat refriġeranti, ekwivalenti għall-ammont totali tal-volumi tal-kompartiment, espress f’dm3 jew litri;
(7)
“volum tal-kompartiment” (Vc
) tfisser il-volum tal-ispazju fuq ġewwa tal-kisi intern tal-kompartiment, espress f’dm3 jew litri;
(8)
“kabinett tal-ħżin refriġeranti professjonali” tfisser apparat refriġeranti insulat li jintegra kabinett wieħed jew aktar aċċessibbli permezz ta’ bieba jew kexxun wieħed jew aktar, li kapaċi jżomm kontinwament it-temperatura tal-oġġetti tal-ikel fil-limiti preskritti f’temperatura tat-tħaddim ta’ tkessiħ jew iffriżar, bl-użu taċ-ċiklu tal-kompressjoni tal-fwar, u li jintuża għall-ħżin ta’ oġġetti tal-ikel f’ambjenti mhux domestiċi iżda mhux għall-wiri jew għall-aċċess għall-konsumaturi, kif definit fir-Regolament tal-Kummissjoni (UE) 2015/1095 (9);
(9)
“kabinett ta’ refriġerazzjoni rapida” tfisser apparat refriġeranti insulat primarjament intenzjonat biex ikessaħ b’mod rapidu oġġetti tal-ikel sħan għal temperatura aktar baxxa minn 10 °C fil-każ ta’ tkessiħ u għal temperatura aktar baxxa minn -18 °C fil-każ ta’ ffriżar, kif definit fir-Regolament (UE) 2015/1095;
(10)
“chest freezer professjonali” tfisser freezer li l-kompartiment(i) tiegħu ikun(u) aċċessibbli min-naħa ta’ fuq tal-apparat jew li għandu kemm kompartimenti tat-tip li jinfetħu minn fuq kif ukoll tat-tip wieqaf, iżda li l-volum gross tal-kompartiment(i) tat-tip li jinfetħu minn fuq ikun aktar minn 75 % tal-volum gross totali tal-apparat, li jintuża għall-ħżin ta’ oġġetti tal-ikel f’ambjenti mhux domestiċi;
(11)
“freezer” tfisser apparat refriġeranti li jkollu kompartimenti 4-star biss;
(12)
“kompartiment ta’ freezer” jew “kompartiment 4-star” tfisser kompartiment tal-friża b’temperatura mira u kundizzjonijiet ta’ ħżin ta’ -18 °C u li jissodisfa r-rekwiżiti għall-kapaċità tal-iffriżar;
(13)
“kompartiment tal-friża” tfisser tip ta’ kompartiment b’temperatura mira ta’ 0 °C jew aktar baxxa; li jkun kompartiment 0-star, 1-star, 2-star, 3-star jew 4-star, kif stabbilit fit-Tabella 3 tal-Anness IV;
(14)
“tip ta’ kompartiment” tfisser it-tip ta’ kompartiment iddikjarat konformi mal-parametri tal-prestazzjoni tar-refriġerazzjoni Tmin, Tmax, Tc u ma’ parametri oħra kif stabbilit fit-Tabella 3 tal-Anness IV;
(15)
“temperatura mira” (Tc) tfisser it-temperatura ta’ referenza ġewwa l-kompartiment waqt l-ittestjar, kif stabbilita fit-Tabella 3 tal-Anness IV, u hija t-temperatura għall-ittestjar tal-konsum tal-enerġija espressa bħala l-medja fuq perjodu ta’ żmien u fuq sett ta’ sensuri;
(16)
“temperatura minima” (Tmin) tfisser it-temperatura minima ġewwa l-kompartiment waqt l-ittestjar tal-ħżin, kif stabbilit fit-Tabella 3 tal-Anness IV;
(17)
“temperatura massima” (Tmax) tfisser it-temperatura massima ġewwa l-kompartiment waqt l-ittestjar tal-ħżin, kif stabbilit fit-Tabella 3 tal-Anness IV;
(18)
“kompartiment 0-star” u “kompartiment li jagħmel is-silġ” tfisser kompartiment tal-friża b’temperatura mira u kundizzjonijiet ta’ ħżin ta’ 0 °C, kif stabbilit fit-Tabella 3 tal-Anness IV;
(19)
“kompartiment 1-star” tfisser kompartiment tal-friża b’temperatura mira u kundizzjonijiet ta’ ħżin ta’ -6 °C, kif stabbilit fit-Tabella 3 tal-Anness IV;
(20)
“kompartiment 2-star” tfisser kompartiment tal-friża b’temperatura mira u kundizzjonijiet ta’ ħżin ta’ -12 °C, kif stabbilit fit-Tabella 3 tal-Anness IV;
(21)
“kompartiment 3-star” tfisser kompartiment tal-friża b’temperatura mira u kundizzjonijiet ta’ ħżin ta’ -18 °C, kif stabbilit fit-Tabella 3 tal-Anness IV;
(22)
“apparat refriġeranti b’funzjoni ta’ bejgħ dirett” tfisser apparat refriġeranti li jintuża għall-funzjonijiet ta’ wiri u bejgħ ta’ oġġetti b’temperaturi speċifiċi aktar baxxi mit-temperatura ambjentali lill-konsumaturi, li jkun direttament aċċessibbli minn ġnub li jinfetħu jew minn bieba waħda jew aktar, jew minn kxaxen, jew mit-tnejn, inklużi wkoll il-kabinetti b’żoni speċifiċi għall-ħżin jew għas-servizz assistit ta’ oġġetti mhux aċċessibbli għall-konsumaturi u esklużi l-minibars u l-apparat għall-ħżin tal-inbid, kif definit fir-Regolament tal-Kummissjoni (UE) 2019/2024 (10);
(23)
“minibar” tfisser apparat refriġeranti b’volum totali massimu ta’ 60 litru, li huwa primarjament intenzjonat għall-ħżin u l-bejgħ ta’ oġġetti tal-ikel fi kmamar ta’ lukandi u fi stabbilimenti simili;
(24)
“apparat għall-ħżin tal-inbid” tfisser apparat refriġeranti ddedikat għall-ħżin tal-inbid, b’kontroll preċiż tat-temperatura għall-kundizzjonijiet ta’ ħżin u tat-temperatura mira ta’ kompartiment għall-ħżin tal-inbid, kif definit fit-Tabella 3 tal-Anness IV, u mgħammar b’mezzi kontra l-vibrazzjonijiet;
(25)
“apparat refriġeranti ddedikat” tfisser apparat refriġeranti b’tip ta’ kompartiment wieħed biss;
(26)
“kompartiment għall-ħżin tal-inbid” tfisser kompartiment mhux tal-friża b’temperatura mira ta’ 12 °C, b’medda ta’ umdità interna ta’ bejn 50 % u 80 % u kundizzjonijiet ta’ ħżin li jvarjaw bejn 5 °C u 20 °C, kif definit fit-Tabella 3 tal-Anness IV;
(27)
“kompartiment mhux tal-friża” tfisser tip ta’ kompartiment b’temperatura mira ta’ 4 °C jew ogħla; li jkun kompartiment pantry, għall-ħżin tal-inbid, kantina jew għall-ikel frisk b’kundizzjonijiet ta’ ħżin u temperaturi mira, kif stabbilit fit-Tabella 3 tal-Anness IV;
(28)
“kompartiment pantry” tfisser kompartiment mhux tal-friża b’temperatura mira ta’ 17 °C u kundizzjonijiet ta’ ħżin li jvarjaw bejn 14 °C u 20 °C, kif stabbilit fit-Tabella 3 tal-Anness IV;
(29)
“kompartiment kantina” tfisser kompartiment mhux tal-friża b’temperatura mira ta’ 12 °C u kundizzjonijiet ta’ ħżin li jvarjaw bejn 2 °C u 14 °C, kif stabbilit fit-Tabella 3 tal-Anness IV;
(30)
“kompartiment għall-ikel frisk” tfisser kompartiment mhux tal-friża b’temperatura mira ta’ 4 °C u kundizzjonijiet ta’ ħżin li jvarjaw bejn 0 °C u 8 °C, kif stabbilit fit-Tabella 3 tal-Anness IV;
(31)
“apparat refriġeranti mobbli” tfisser apparat refriġeranti li jista’ jintuża meta ma jkunx hemm aċċess għall-grid tal-mejns tal-elettriku u li juża elettriku b’voltaġġ baxx ħafna (< 120 V DC) jew fjuwils fossili jew it-tnejn bħala s-sors ta’ enerġija għall-funzjoni tar-refriġerazzjoni, inkluż apparat refriġeranti li, minbarra li jitħaddem bl-elettriku b’voltaġġ baxx ħafna jew bi fjuwils fossili, jew bit-tnejn, jista’ jitħaddem ukoll bil-mejns tal-elettriku. L-apparat imqiegħed fis-suq u li jkollu konvertitur AC/DC mhuwiex apparat refriġeranti mobbli;
(32)
“oġġetti tal-ikel” tfisser ikel, ingredjenti, xorb inkluż inbid u oġġetti oħra primarjament użati għall-konsum li jirrikjedu refriġerazzjoni f’temperaturi speċifikati;
(33)
“punt tal-bejgħ” tfisser il-post fejn l-apparat refriġeranti jitqiegħed għall-wiri jew jiġi offrut għall-bejgħ, għall-kiri jew biex jinxtara bin-nifs.
(34)
“apparat inkorporat” tfisser apparat refriġeranti li jkun iddisinjat, ittestjat u kkummerċjalizzat b’mod esklussiv:
(a)
biex jiġi installat f’kabinett jew imdawwar (minn fuq, taħt u l-ġnub) b’pannelli;
(b)
biex jitwaħħal sod mal-ġnub, mal-parti ta’ fuq jew mal-parti ta’ taħt ta’ kabinett jew ma’ pannelli; u
(c)
biex ikun mgħammar b’wiċċ integrali b’finitura tal-fabbrika jew b’pannell frontali magħmul għall-esiġenzi tal-individwu;
(35)
“Indiċi tal-Effiċjenza Enerġetika” (EEI) tfisser numru tal-indiċi għall-effiċjenza enerġetika relattiva tal-apparat refriġeranti, espress bħala perċentwali, kif stabbilit fil-punt 5 tal-Anness IV.
Għall-finijiet tal-Annessi, defnizzjonijiet addizzjonali huma stipulati fl-Anness I.
Artikolu 3
Obbligi tal-fornituri
1.   Il-fornituri għandhom jiżguraw li:
(a)
kull apparat refriġeranti jkollu miegħu tikketta stampata fil-format stabbilit fl-Anness III;
(b)
il-paramatri tal-iskeda tal-informazzjoni dwar il-prodott, stabbiliti fl-Anness V, jiddaħħlu fil-bażi tad-data tal-prodott;
(c)
jekk speċifikament rikjest min-negozjant, l-iskeda tal-informazzjoni dwar il-prodott tkun disponibbli fil-forma stampata;
(d)
il-kontenut tal-dokumentazzjoni teknika, stabbilit fl-Anness VI, jiddaħħal fil-bażi tad-data tal-prodott;
(e)
kwalunkwe reklamar viżiv għal mudell speċifiku ta’ apparat refriġeranti jkollu l-klassi tal-effiċjenza enerġetika u l-firxa tal-klassijiet ta’ effiċjenza enerġetika disponibbli fuq it-tikketta f’konformità mal-Anness VII u l-Anness VIII;
(f)
kwalunkwe materjal promozzjonali tekniku li jikkonċerna mudell speċifiku ta’ apparat refriġeranti, inkluż materjal promozzjonali tekniku fuq l-Internet, li jiddeskrivi l-parametri tekniċi speċifiċi tiegħu, ikun jinkludi l-klassi tal-effiċjenza enerġetika u l-firxa tal-klassijiet ta’ effiċjenza enerġetika disponibbli fuq it-tikketta, f’konformità mal-Anness VII;
(g)
tikketta elettronika fil-format u bl-informazzjoni kif stabbilit fl-Anness III tkun disponibbli għan-negozjanti għal kull mudell ta’ apparat refriġeranti;
(h)
skeda elettronika tal-informazzjoni dwar il-prodott kif stabbilit fl-Anness V tkun disponibbli għan-negozjanti għal kull mudell ta’ apparat refriġeranti.
2.   Il-klassi tal-effiċjenza enerġetika għanda tkun ibbażata fuq l-Indiċi tal-Effiċjenza Enerġetika li jiġi kkalkulat skont l-Anness II.
Artikolu 4
Obbligi għan-negozjanti
In-negozjanti għandhom jiżguraw li:
(a)
kull apparat refriġeranti, fil-punt tal-bejgħ, inkluż fil-fieri kummerċjali, ikollu t-tikketta mogħtija mill-fornituri skont il-punt 1(a) tal-Artikolu 3, u li għall-apparati inkorporati t-tikketta tintwera b’tali mod li tkun viżibbli b’mod ċar, filwaqt li għall-apparati refriġeranti l-oħra kollha b’tali mod li tkun viżibbli b’mod ċar fuq in-naħa ta’ barra ta’ quddiem jew ta’ fuq tal-apparat refriġeranti;
(b)
fil-każ ta’ bejgħ mill-bogħod, it-tikketta u l-iskeda tal-informazzjoni dwar il-prodott jingħataw skont l-Annessi VII u VIII;
(c)
kwalunkwe reklamar viżiv għal mudell speċifiku ta’ apparat refriġeranti, inkluż fuq l-Internet, ikollu l-klassi tal-effiċjenza enerġetika u l-firxa tal-klassijiet ta’ effiċjenza enerġetika disponibbli fuq it-tikketta, f’konformità mal-Anness VII;
(d)
kwalunkwe materjal promozzjonali tekniku li jikkonċerna mudell speċifiku ta’ apparat refriġeranti, inkluż materjal promozzjonali tekniku fuq l-Internet, li jiddeskrivi l-parametri tekniċi speċifiċi tiegħu jkun jinkludi l-klassi tal-effiċjenza enerġetika u l-firxa tal-klassijiet ta’ effiċjenza enerġetika disponibbli fuq it-tikketta, f’konformità mal-Anness VII.
Artikolu 5
Obbligi ta’ pjattaformi ta’ hosting tal-Internet
Meta fornitur ta’ servizzi ta’ hosting kif imsemmi fl-Artikolu 14 tad-Direttiva 2000/31/KE jippermetti l-bejgħ dirett ta’ apparat refriġeranti fuq is-sit tal-Internet tiegħu, il-fornitur ta’ servizzi għandu jippermetti l-wiri tat-tikketta elettronika u tal-iskeda elettronika tal-informazzjoni dwar il-prodott elettroniku mogħtija min-negozjant fuq il-mekkaniżmu ta’ display skont id-dispożizzjonijiet tal-Anness VIII u għandu jinforma lin-negozjant bl-obbligu li jurihom.
Artikolu 6
Metodi ta’ kejl
L-informazzjoni li għandha tingħata skont l-Artikoli 3 u 4 għandha tinkiseb permezz ta’ metodi ta’ kejl u ta’ kalkolu li jkunu affidabbli, preċiżi u riproduċibbli, li jqisu l-metodi tal-kejl u tal-kalkolu l-aktar avvanzati rrikonoxxuti stipulati fl-Anness IV.
Artikolu 7
Proċedura ta’ verifika għall-finijiet tas-sorveljanza tas-suq
L-Istati Membri għandhom japplikaw il-proċedura ta’ verifika deskritta fl-Anness IX meta jwettqu l-verifiki ta’ sorveljanza tas-suq imsemmija fil-paragrafu 3 tal-Artikolu 8 tar-Regolament (UE) 2017/1369.
Artikolu 8
Rieżami
Il-Kummissjoni għandha twettaq rieżami ta’ dan ir-Regolament fid-dawl tal-progress teknoloġiku u tippreżenta r-riżultati ta’ din il-valutazzjoni, inkluż, jekk xieraq, abbozz ta’ proposta għal reviżjoni, ta’ dan rieżami lill-Forum Konsultattiv sa mhux aktar tard mill-25 ta' Diċembru 2025. Dan ir-rieżami għandu, fost affarijiet oħra, jivvaluta l-possibbiltà li:
(a)
jindirizza aspetti tal-ekonomija ċirkolari;
(b)
jintroduċi ikoni għal kompartimenti li jistgħu jgħinu biex titnaqqas il-ħela tal-ikel; u
(c)
jintroduċi ikoni għall-konsum tal-enerġija annwali.
Artikolu 9
Tħassir
Ir-Regolament (UE) Nru 1060/2010 jitħassar b’effett mill-1 ta’ Marzu 2021.
Artikolu 10
Miżuri tranżizzjonali
Minn mill-25 ta' Diċembru 2019 sat-28 ta’ Frar 2021, l-iskeda tal-prodott meħtieġa skont il-punt 1(b) tal-Artikolu 3 tar-Regolament (UE) Nru 1060/2010 tista’ tiġi magħmula disponibbli permezz tal-bażi tad-data tal-prodott minflok ma tiġi pprovduta fil-forma stampata mal-prodott. F’dak il-każ il-fornitur għandu jiżgura li jekk jiġi speċifikament rikjest min-negozjant, l-iskeda tal-prodott tkun disponibbli fil-forma stampata.
Artikolu 11
Dħul fis-seħħ u applikazzjoni
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu jibda japplika mill-1 ta’ Marzu 2021. Madankollu, l-Artikolu 10 għandu jibda japplika mill-25 ta' Diċembru 2019 u l-punt 1(a), (b) u (c) tal-Artikolu 3 għandu jibda japplika mill-1 ta’ Novembru 2020.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-11 ta’ Marzu 2019.
Għall-Kummissjoni
Il-President
Jean-Claude JUNCKER
(1)  ĠU L 198, 28.7.2017, p. 1.
(2)  Ir-Regolament Delegat tal-Kummissjoni (UE) Nru 1060/2010 tat-28 ta’ Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward ta’ tikkettar tal-enerġija tat-tagħmir refriġeranti domestiku (ĠU L 314, 30.11.2010, p. 17).
(3)  Komunikazzjoni tal-Kummissjoni. Pjan ta’ Ħidma dwar l-Ekodisinn 2016-2019 COM(2016)773 final, 30.11.2016.
(4)  Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
(5)  Ir-Regolament tal-Kummissjoni (KE) Nru 643/2009 tat-22 ta’ Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal tagħmir refriġeranti tad-dar (ĠU L 191, 23.7.2009, p. 53).
(6)  Ir-Regolament ta’ Delega tal-Kummissjoni (UE) 2015/1094 tal-5 ta’ Mejju 2015 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward ta’ tikkettar tal-enerġija tal-kabinetti tal-ħżin refriġeranti professjonali (ĠU L 177, 8.7.2015, p. 2).
(7)  Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12).
(8)  Id-Direttiva 2000/31/KE tal-Parlament Ewropew u tal-Kunsill tat-8 ta' Ġunju 2000 dwar ċerti aspetti legali tas-servizzi minn soċjetà ta' l-informazzjoni, partikolarment il-kummerċ elettroniku, fis-Suq Intern (Direttiva dwar il-kummerċ elettroniku) (ĠU L 178, 17.7.2000, p. 1).
(9)  Ir-Regolament tal-Kummissjoni (UE) 2015/1095 tal-5 ta’ Mejju 2015 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-kabinetti għall-ħżin refriġirat professjonali, kabinetti ta’ refriġerazzjoni rapida, unitajiet ta’ kondensazzjoni u chillers tal-proċess (ĠU L 177, 8.7.2015, p. 19).
(10)  Ir-Regolament tal-Kummissjoni (UE) 2019/2024 tal-1 ta’ Ottubru 2019 li jistabbilixxi rekwiżiti tal-ekodisinn għall-apparat refriġeranti b’funzjoni ta’ bejgħ dirett skont id-Direttiva 2009/125/KE tal-Parlament Ewropew u tal-Kunsill (Ara paġna 313 ta’ dan il-Ġurnal Uffiċjali).
ANNESS I
Definizzjonijiet applikabbli għall-Annessi
Għandhom japplikaw id-definizzjonijiet li ġejjin:
(1)
“kodiċi ta’ rispons rapidu (Kodiċi QR - Quick Response)” tfisser barcode matriċi li tkun fuq it-tikketta tal-enerġija ta’ mudell tal-prodott li tkun relatata mal-informazzjoni dwar il-mudell fil-parti pubblika tal-bażi tad-data tal-prodott;
(2)
“konsum tal-enerġija annwali” (AE) tfisser il-konsum tal-enerġija kuljum medju mmultiplikat bi 365 (jiem fis-sena) espress bħala kilowatt-siegħa fis-sena (kWh/sena), kif ikkalkulat skont il-punt 3 tal-Anness IV;
(3)
“konsum tal-enerġija kuljum” (Edaily
) tfisser l-elettriku li jintuża minn apparat refriġeranti f’24 siegħa fil-kundizzjonijiet ta’ referenza espress f’kilowatt-siegħa kull 24 siegħa (kWh/24h), ikkalkulat skont il-punt 3 tal-Anness IV;
(4)
“kapaċità tal-iffriżar” tfisser l-ammont ta’ prodotti tal-ikel frisk li jista’ jiġi ffriżat f’kompartiment ta’ freezer f’ 24 siegħa; din ma għandhiex tkun inqas minn 4,5 kg/24 h kull 100 litru ta’ volum ta’ kompartiment ta’ freezer, b’minimu ta’ 2,0 kg/24h;
(5)
“kompartiment chiller” tfisser kompartiment li kapaċi jikkontrolla t-temperatura medja tiegħu f’medda speċifika mingħajr aġġustamenti tal-kontroll tiegħu mill-utent, b’temperatura mira ta’ 2 °C, u b’kundizzjonijiet ta’ ħżin li jvarjaw bejn -3 °C u 3 °C, kif stabbilit fit-Tabella 3 tal-Anness IV;
(6)
“emissjoni ta’ storbju akustiku fl-arja” tfisser il-livell tal-qawwa tal-ħoss ta’ apparat refriġeranti, espress f’dB(A) re 1 pW (b’ponderazzjoni-A);
(7)
“ħiter antikondensazzjoni” tfisser ħiter li jippreveni l-kondensazzjoni fuq l-apparat refriġeranti;
(8)
“ħiter antikondensazzjoni b’kontroll ambjentali” tfisser ħiter li jippreveni l-kondensazzjoni u li l-kapaċità tat-tisħin tiegħu tiddependi fuq it-temperatura ambjentali jew fuq l-umdità ambjentali jew fuq it-tnejn li huma;
(9)
“enerġija awżiljari” (Eaux
) tfisser l-enerġija li tintuża minn ħiter antikondensazzjoni b’kontroll ambjentali, espressa f’kilowatt-siegħa per annum (kWh/a);
(10)
“distributur” tfisser komponent li jiddistribwixxi tagħbija mkessħa jew iffriżata minn apparat refriġeranti, bħalma huma d-distributuri tas-silġ jew id-distributuri tal-ilma mkessaħ;
(11)
“kompartiment b’temperatura varjabbli” tfisser kompartiment maħsub għall-użu bħala żewġ (jew aktar) tipi ta’ kompartimenti alternattivi (pereżempju, kompartiment li jista’ jservi bħala kompartiment għall-ikel frisk jew bħala kompartiment ta’ freezer) u li jkun jista’ jiġi ssettjat mill-utent biex iżomm il-medda tat-temperatura tat-tħaddim applikabbli b’mod kontinwu għal kull tip ta’ kompartiment iddikjarat. Kompartiment li jkun maħsub għall-użu bħala tip ta’ kompartiment singolu li jista’ jissodisfa wkoll il-kundizzjonijiet ta’ ħżin ta’ tipi ta’ kompartimenti oħra (pereżempju, kompartiment chiller li jista’ jissodisfa wkoll ir-rekwiżiti ta’ kompartiment 0-star) mhuwiex kompartiment b’temperatura varjabbli;
(12)
“netwerk” tfisser infrastruttura ta’ komunikazzjoni b’topoloġija ta’ konnessjonijiet, arkitettura, inkluż il-komponenti fiżiċi, prinċipji organizzattivi, proċeduri u formati tal-komunikazzjonijiet (protokolli);
(13)
“żona 2-star” tfisser parti minn kompartiment 3-star jew 4-star li ma jkollhiex bieba jew għatu tal-aċċess individwali tagħha stess u b’temperatura mira u kundizzjonijiet ta’ ħżin ta’ - 12 °C;
(14)
“klassi klimatika” tfisser il-medda ta’ temperaturi ambjentali, kif stabbilita fil-punt 1(j) tal-Anness IV, li l-apparati refriġeranti huma maħsuba li jintużaw fiha, u li għaliha jiġu ssodisfati simultanjament fil-kompartimenti kollha l-kundizzjonijiet ta’ ħżin meħtieġa speċifikati fit-Tabella 3 tal-Anness IV;
(15)
“perjodu ta’ defrost u ta’ rkupru” tfisser il-perjodu minn meta jinbeda ċ-ċiklu ta’ kontroll tad-defrost sakemm jerġgħu jiġu stabbiliti kundizzjonijiet tat-tħaddim stabbli;
(16)
“defrost awtomatiku” tfisser funzjoni li permezz tagħha l-kompartimenti jiġu defrostjati mingħajr l-intervent tal-utent biex tinbeda t-tneħħija tal-akkumulazzjoni tas-silġ fil-konfigurazzjonijiet kollha tal-kontroll tat-temperatura jew biex jiġi stabbilit mill-ġdid it-tħaddim normali, fejn ir-rimi tal-ilma tad-defrost isir b’mod awtomatiku;
(17)
“tip ta’ defrost” tfisser il-metodu li bih titneħħa l-akkumulazzjoni tas-silġ minn fuq l-evaporatur(i) ta’ apparat refriġeranti; jiġifieri defrost awtomatiku jew defrost manwali;
(18)
“defrost manwali” tfisser li ma jkunx hemm defrost awtomatiku;
(19)
“apparat refriġeranti b’livell baxx ta’ storbju” tfisser apparat refriġeranti mingħajr kompressjoni tal-fwar u b’emissjoni ta’ storbju akustiku fl-arja ta’ inqas minn 27 decibel b’ponderazzjoni A b’referenza għal 1 picowatt (dB(A) re 1 pW);
(20)
“konsum tal-enerġija elettrika f’kundizzjonijiet stabbli” (P
ss) tfisser il-konsum tal-enerġija medju f’kundizzjonijiet stabbli, espress f’watts (W);
(21)
“konsum tal-enerġija inkrementali għad-defrost u għall-irkupru” (ΔΕ
d-f
) tfisser il-konsum tal-enerġija medju supplimentari għal funzjoni ta’ defrost jew ta’ rkupru, espress f’watt hour (Wh);
(22)
“intervall ta’ defrost” (td-f
) tfisser l-intervall medju rappreżentattiv, espress f’sigħat (h), ta’ bejn il-ħin tal-attivazzjoni tal-ħiter tad-defrost u tal-attivazzjoni sussegwenti tiegħu, f’żewġ ċikli sussegwenti ta’ defrost u ta’ rkupru; jew jekk ma jkunx hemm ħiter tad-defrost, l-intervall ta’ bejn il-ħin tad-diżattivazzjoni tal-kumpressur u tad-diżattivazzjoni sussegwenti tiegħu, f’żewġ ċikli sussegwenti ta’ defrost u ta’ rkupru;
(23)
“fattur ta’ tagħbija” (L) tfisser fattur li jqis it-tagħbija ta’ tkessiħ supplimentari (aktar milli diġà antiċipata bl-ogħla temperatura ambjentali medja għall-ittestjar) dovuta għall-introduzzjoni ta’ oġġetti tal-ikel sħan, bil-valuri kif stabbilit fil-punt 3(a) tal-Anness IV;
(24)
“konsum tal-enerġija annwali standard” (SAE) tfisser il-konsum tal-enerġija annwali ta’ referenza ta’ apparat refriġeranti espress bħala kilowatt-siegħa fis-sena (kWh/a), kif ikkalkulat skont il-punt 4 tal-Anness IV;
(25)
“parametru ta’ kombinament” (C) tfisser parametru ta’ mmudellar li jqis l-effett ta’ sinerġija ta’ meta tipi ta’ kompartimenti differenti jkunu kkombinati f’apparat wieħed, bil-valuri kif stabbilit fit-Tabella 4 tal-Anness IV;
(26)
“fattur ta’ telf tas-sħana mill-bieba” (D) tfisser fattur ta’ kumpens għal apparati kkombinati skont in-numru ta’ kompartimenti b’temperaturi differenti jew in-numru ta’ bibien esterni, liema minnhom ikun l-iżgħar u kif stabbilit fit-Tabella 5 tal-Anness IV. Għal dan il-fattur, “kompartiment” ma tirreferix għal subkompartiment;
(27)
“apparat ikkombinat” tfisser apparat refriġeranti li jkollu aktar minn tip wieħed ta’ kompartimenti, u li mill-inqas wieħed minnhom ikun kompartiment mhux tal-friża;
(28)
“fattur tad-defrost” (Ac
) tfisser fattur ta’ kumpens li jqis jekk l-apparat refriġeranti jkollux defrost awtomatiku jew defrost manwali, bil-valuri kif stabbilit fit-Tabella 5 tal-Anness IV;
(29)
“fattur ta’ apparat inkorporat” (Bc
) tfisser fattur ta’ kumpens li jqis jekk l-apparat refriġeranti jkunx inkorporat jew awtonomu, bil-valuri kif stabbilit fit-Tabella 5 tal-Anness IV;
(30)
“apparat awtonomu” tfisser apparat refriġeranti li ma jkunx apparat inkorporat;
(31)
“Mc” u “Nc” ifissru parametri ta’ mmudellar li jqisu d-dipendenza tal-konsum tal-enerġija fuq il-volum, bil-valuri kif stabbilit fit-Tabella 4 tal-Anness IV;
(32)
“parametru termodinamiku” (rc
) tfisser parametru ta’ mmudellar li jikkoreġi l-konsum tal-enerġija annwali standard għal temperatura ambjentali ta’ 24 °C, bil-valuri kif stabbilit fit-Tabella 4 tal-Anness IV;
(33)
“dimensjonijiet kumplessivi” tfisser l-ispazju okkupat mill-apparat refriġeranti (għoli, wisa’ u fond) bil-bibien jew għotjien magħluqa, espress f’millimetri (mm);
(34)
“ħin li jittieħed sabiex togħla t-temperatura” tfisser il-ħin li jittieħed, wara li t-tħaddim tas-sistema ta’ refriġerazzjoni jkun ġie interrott, biex it-temperatura ġewwa kompartiment 3-star jew 4-star titla’ minn – 18 għal – 9 °C, espress f’sigħat (h);
(35)
“konfigurazzjoni tax-xitwa” tfisser funzjoni ta’ kontroll għal apparat ikkombinat b’kumpressur wieħed u termostat wieħed, li skont l-istruzzjonijiet tal-manifattur jista’ jintuża f’temperaturi ambjentali ta’ inqas minn +16 °C, u li jkun magħmul minn komponent tal-iswiċċjar jew funzjoni tal-iswiċċjar li jiggarantixxi, anke jekk dan ma jkunx meħtieġ għall-kompartiment ta’ fejn jinstab it-termostat, li l-kumpressur ikompli jaħdem biex jinżammu t-temperaturi tal-ħżin xierqa fil-kompartimenti l-oħra;
(36)
“iffriżar rapidu” tfisser funzjoni li l-utent aħħari jista’ jattiva skont l-istruzzjonijiet tal-fornitur biex inaqqas it-temperatura tal-ħżin tal-kompartiment(i) tal-freezer biex jiffriża l-oġġetti tal-ikel mhux iffriżati fi żmien iqsar;
(37)
“kompartiment ta’ freezer” jew “kompartiment 4-star” tfisser kompartiment tal-friża b’temperatura mira u kundizzjonijiet ta’ ħżin ta’ -18 °C u li jissodisfa r-rekwiżiti għall-kapaċità tal-iffriżar;
(38)
“mekkaniżmu tad-displej” tfisser kwalunkwe skrin, inkluż skrins tattili, jew teknoloġija viżiva oħra li tintuża biex jintwera kontenut tal-Internet lill-utenti;
(39)
“skrin tattili” tfisser skrin li jiġi attivat meta jintmess, bħall-iskrin ta’ tablets, ta’ kompjuters tat-tip slate jew ta’ smartphones;
(40)
“displej ta’ immaġni f’oħra” tfisser interfaċċa viżiva li fiha wieħed ikollu aċċess għal immaġni jew sett tad-data billi jagħfas fuq immaġni oħra jew sett tad-data ieħor bil-maws, jew billi jmur bil-maws fuq dik l-immaġni l-oħra jew fuq dak is-sett tad-data l-ieħor jew billi jwessa’ dik l-immaġni l-oħra jew dak is-sett tad-data l-ieħor fuq l-iskrin tattili;
(41)
“test alternattiv” tfisser test provdut bħala alternattiva għal grafika li jippermetti li l-informazzjoni tiġi ppreżentata f’forma mhux grafika meta l-apparat tad-displej ma jkunx jista’ jtella’ l-grafika, jew bħala għajnuna għall-aċċessibbiltà bħal pereżempju fejn jakkumpanja applikazzjonijiet b’sinteżi tal-vuċi.
ANNESS II
Klassijiet tal-effiċjenza enerġetika u klassijiet tal-emissjonijiet tal-istorbju akustiku fl-arja
Il-klassi tal-effiċjenza enerġetika tal-apparati refriġeranti għandha tiġi ddeterminata abbażi tal-Indiċi tal-Effiċjenza Enerġetika (EEI) kif stabbilit fit-Tabella 1.
Tabella 1
Klassijiet tal-effiċjenza enerġetika ta’ apparati refriġeranti
Klassi tal-effiċjenza enerġetika
Indiċi tal-effiċjenza enerġetika (EEI)
A
EEI ≤ 41
B
41 < EEI ≤ 51
C
51 < EEI ≤ 64
D
64 < EEI ≤ 80
E
80 < EEI ≤ 100
F
100 < EEI ≤ 125
G
EEI > 125
L-EEI ta’ apparat refriġeranti għandu jiġi ddeterminat skont il-punt 5 tal-Anness IV.
Tabella 2
Klassijiet tal-emissjonijiet tal-istorbju akustiku fl-arja
Emissjonijiet tal-istorbju akustiku fl-arja
Klassi tal-emissjonijiet tal-istorbju akustiku fl-arja
< 30 dB(A) re 1 pW
A
≥ 30 dB(A) re 1 pW u < 36 dB(A) re 1 pW
B
≥ 36 dB(A) re 1 pW u < 42 dB(A) re 1 pW
C
≥ 42 dB(A) re 1 pW
D
ANNESS III
Tikketta għal apparati refriġeranti
1.   TIKKETTA GĦAL APPARATI REFRIĠERANTI, GĦAJR GĦAL APPARATI GĦALL-ĦŻIN TAL-INBID
1.1.   Tikketta:
1.2.   It-tikketta għandha tinkludi l-informazzjoni li ġejja:
I.
il-kodiċi QR;
II.
isem il-fornitur jew il-marka kummerċjali tiegħu;
III.
l-identifikatur tal-mudell tal-fornitur;
IV.
l-iskala tal-klassijiet tal-effiċjenza enerġetika minn A sa G;
V.
il-klassi tal-effiċjenza enerġetika, determinata skont l-Anness II;
VI.
il-konsum tal-enerġija annwali (AE), espress f’kWh fis-sena u mqarreb sal-eqreb numru sħiħ;
VII.
—
l-ammont totali tal-volumi tal-kompartiment(i) tal-friża, espress f’litri u mqarreb sal-eqreb numru sħiħ;
—
jekk l-apparat refriġeranti ma fihx kompartiment(i) tal-friża, il-pittogramma u l-valur f’litri tal-punt VII għandhom jitħallew barra;
VIII.
—
l-ammont totali tal-volumi tal-kompartiment(i) chiller u tal-kompartiment(i) mhux tal-friża, espress f’litri u mqarreb sal-eqreb numru sħiħ;
—
jekk l-apparat refriġeranti ma fihx kompartiment(i) mhux tal-friża u kompartiment(i) chiller, il-pittogramma u l-valur f’litri tal-punt VIII għandhom jitħallew barra;
IX.
l-emissjonijiet ta’ storbju akustiku fl-arja espressi f’dB(A) re 1 pW u mqarrba sal-eqreb numru sħiħ. Il-klassi tal-emissjonijiet tal-istorbju akustiku fl-arja, kif stabbilit fit-Tabella 2;
X.
in-numru ta’ dan ir-Regolament, jiġifieri 2019/2016.
2.   TIKKETTA GĦAL APPARATI GĦALL-ĦŻIN TAL-INBID
2.1.   Tikketta:
2.2.   It-tikketta għandha tinkludi l-informazzjoni li ġejja:
I.
il-kodiċi QR;
II.
isem il-fornitur jew il-marka kummerċjali tiegħu;
III.
l-identifikatur tal-mudell tal-fornitur;
IV.
l-iskala tal-klassijiet tal-effiċjenza enerġetika minn A sa G;
V.
il-klassi tal-effiċjenza enerġetika, determinata skont l-Anness II;
VI.
AE, espress f’kWh fis-sena u mqarreb sal-eqreb numru sħiħ;
VII.
in-numru ta’ fliexken tal-inbid standard li jistgħu jiġu maħżuna fl-apparat għall-ħżin tal-inbid;
VIII.
l-emissjonijiet ta’ storbju akustiku fl-arja espressi f’dB(A) re 1 pW u mqarrba sal-eqreb numru sħiħ. Il-klassi tal-emissjonijiet tal-istorbju akustiku fl-arja, kif stabbilit fit-Tabella 2;
IX.
in-numru ta’ dan ir-Regolament, jiġifieri 2019/2016
3.   DISINJI TAT-TIKKETTA
3.1.   Disinn tat-tikketta għal apparati refriġeranti, għajr għal apparati għall-ħżin tal-inbid
3.2.   Disinn tat-tikketta għal apparati għall-ħżin tal-inbid
3.3.   Fejn:
(a)
It-tikketti għandu jkollom wisa’ ta’ mill-inqas 96 mm u għoli ta’ mill-inqas 192 mm. Jekk it-tikketta tiġi stampata f’format ikbar, il-kontenut tagħha xorta waħda għandu jibqa’ proporzjonat mal-ispeċifikazzjonijiet ta’ hawn fuq.
(b)
L-isfond tat-tikketta għandu jkun 100 % abjad.
(c)
It-tipi tal-karattri għandhom ikunu Verdana u Calibri.
(d)
Id-dimensjonijiet u l-ispeċifikazzjonijiet tal-elementi li jikkostitwixxu t-tikketta għandhom ikunu kif indikat fid-disinji tat-tikketta għall-apparati refriġeranti u għall-apparati għall-ħżin tal-inbid.
(e)
Il-kuluri għandhom ikunu dawk bil-kodiċi CMYK – blu jagħti fl-aħdar (“cyan”), maġenta, isfar u iswed – bħal f’dan l-eżempju: 0,70,100,0: 0 % cyan, 70 % maġenta, 100 % isfar, 0 % iswed.
(f)
It-tikketta għandha tissodisfa r-rekwiżiti kollha li ġejjin (in-numri jirreferu għall-figuri ta’ hawn fuq):
il-kuluri tal-logo tal-UE għandhom ikunu kif ġej:
—
l-isfond: 100,80,0,0;
—
l-istilel: 0,0,100,0;
il-kulur tal-logo tal-enerġija għandu jkun: 100,80,0,0;
il-kodiċi QR għandu jkun 100 % iswed;
l-isem tal-fornitur għandu jkun 100 % iswed u b’tipa grassa Verdana, 9 pt;
l-identifikatur tal-mudell għandu jkun 100 % iswed u b’tipa regolari Verdana, 9 pt;
il-klassifikazzjoni A sa G għandha tkun kif ġej:
—
l-ittri tal-iskala tal-effiċjenza enerġetika għandhom ikunu 100 % abjad u b’tipa grassa Calibri, 19 pt; l-ittri għandhom ikunu ċċentrati fuq assi li jkun 4,5 mm min-naħa tax-xellug tal-vleġeġ;
—
il-kuluri tal-vleġeġ tal-iskala minn A sa G għandhom ikunu kif ġej:
—
Klassi-A: 100,0,100,0;
—
Klassi-B: 70,0,100,0;
—
Klassi-C: 30,0,100,0;
—
Klassi-D: 0,0,100,0;
—
Klassi-E: 0,30,100,0;
—
Klassi-F: 0,70,100,0;
—
Klassi-G: 0,100,100,0;
id-diviżuri interni għandu jkollhom ħxuna ta’ 0,5 pt u l-kulur għandu jkun 100 % iswed;
l-ittra tal-klassi tal-effiċjenza enerġetika għandha tkun b’kulur 100 % abjad u b’tipa grassa Calibri, 33 pt. Il-vleġġa tal-klassi tal-effiċjenza enerġetika u l-vleġġa korrispondenti fl-iskala minn A sa G għandhom ikunu ppożizzjonati b’mod li t-truf tagħhom ikunu allinjati. L-ittra fil-vleġġa tal-klassi tal-effiċjenza enerġetika għandha tiġi ppożizzjonata fiċ-ċentru tal-parti rettangolari tal-vleġġa li għandha tkun b’kulur 100 % iswed;
il-valur tal-konsum tal-enerġija annwali għandu jkun b’tipa grassa Verdana, 28 pt; “kWh/sena” għandha tkun b’tipa regolari Verdana, 18 pt. Il-valur u l-unità għandhom ikunu ċċentrati u b’kulur 100 % iswed;
il-pittogrammi għandhom ikunu kif indikat fid-disinji tat-tikketta u kif ġej:
—
il-linji tal-pittogrammi għandu jkollhom ħxuna ta’ 1,2 pt u huma u t-testi (numri u unitajiet) għandhom ikunu b’kulur 100 % iswed;
—
it-test ta’ taħt il-pittogramma/i għandu jkun b’tipa grassa Verdana, 16 pt, u l-unità b’tipa regolari Verdana, 12 pt, u dan għandu jkun iċċentrat taħt il-pittogramma;
—
għal apparat refriġeranti, għajr għal apparat għall-ħżin tal-inbid: jekk l-apparat ikun fih kompartiment(i) tal-friża biss jew kompartiment(i) mhux tal-friża biss, għandha tintwera biss il-pittogramma rilevanti fir-ringiela ta’ fuq, kif stabbilit fil-punti 1.2, VII u VIII, u din għandha tkun iċċentrata bejn iż-żewġ borduri vertikali tat-tikketta tal-enerġija;
—
il-pittogramma tal-emissjonijiet tal-istorbju akustiku fl-arja: in-numru ta’ decibels fil-loudspeaker għandu jkun b’tipa grassa Verdana, 12 pt, u l-unità “dB” b’tipa regolari Verdana, 9 pt; il-medda tal-klassijiet tal-istorbju (A sa D) għandha tkun iċċentrata taħt il-pittogramma, bl-ittra tal-klassi tal-istorbju applikabbli b’tipa grassa Verdana, 16 pt u l-ittri l-oħra tal-klassijiet tal-istorbju b’tipa regolari Verdana, 10 pt;
in-numru tar-regolament għandu jkun b’kulur 100 % iswed u b’tipa regolari Verdana, 6 pt.
ANNESS IV
Metodi tal-kejl u kalkoli
Għall-għanijiet tal-konformità u tal-verifika tal-konformità mar-rekwiżiti ta’ dan ir-Regolament, il-kejl u l-kalkoli għandhom isiru billi jintużaw standards armonizzati, jew billi jintużaw metodi oħrajn li jkunu affidabbli, preċiżi u riproduċibbli, li jqisu l-metodi l-aktar avvanzati ġeneralment rikonoxxuti u jkunu konformi mad-dispożizzjonijiet stabbiliti hawn taħt. In-numri ta’ referenza ta’ dawn l-istandards armonizzati ġew ippubblikati għal dan il-għan f’Il-Ġurnal Uffiċjali tal-Unjoni Ewropea:
1.   Kundizzjonijiet ġenerali għall-ittestjar:
(a)
għall-apparati refriġeranti b’ħiters antikondensazzjoni li jistgħu jinxtegħlu jew jintfew mill-utent aħħari, il-ħiters antikondensazzjoni għandhom jinxtegħlu u — jekk ikunu aġġustabbli — jiġu ssettjati fuq it-tisħin massimu u inklużi fil-konsum tal-enerġija annwali (AE) bħala konsum tal-enerġija kuljum (Edaily
);
(b)
għall-apparat refriġeranti b’ħiters antikondensazzjoni b’kontroll ambjentali, il-ħiters antikondensazzjoni tal-elettriku b’kontroll ambjentali għandhom jintfew jew jiġu diżattivati, fejn possibbli, waqt il-kejl tal-konsum tal-enerġija;
(c)
għall-apparati refriġeranti b’distributuri li jistgħu jinxtegħlu jew jintfew mill-utent aħħari, id-distributuri għandhom jinxtegħlu waqt it-test tal-konsum tal-enerġija, iżda ma jkunux qed jaħdmu;
(d)
għall-kejl tal-konsum tal-enerġija, il-kompartimenti b’temperatura varjabbli għandhom ikunu qed jaħdmu bl-aktar temperatura baxxa li tista’ tiġi ssettjata mill-utent aħħari biex tinżamm il-medda tat-temperatura, kif stabbilit fit-Tabella 3, tat-tip ta’ kompartiment li jkollu l-aktar temperatura baxxa;
(e)
għall-apparati refriġeranti li jistgħu jiġu konnessi man-netwerk, il-modulu ta’ komunikazzjoni għandu jkun attivat iżda waqt it-test tal-konsum tal-enerġija mhux meħtieġ li jkun hemm xi tip speċifiku ta’ komunikazzjoni u/jew ta’ skambju ta’ data. Waqt it-test tal-konsum tal-enerġija jrid jiġi żgurat li l-unità tkun konnessa man-netwerk;
(f)
għall-prestazzjoni ta’ kompartimenti chillers:
(1)
għal kompartiment b’temperatura varjabbli kklassifikat bħala kompartiment għall-ikel frisk u/jew kompartiment chiller, l-indiċi tal-effiċjenza enerġetika (EEI) għandu jiġi ddeterminat għal kull kundizzjoni ta’ temperatura u għandu jiġi applikat l-ogħla valur;
(2)
kompartiment chiller għandu jkun kapaċi jikkontrolla t-temperatura medja tiegħu f’medda speċifika mingħajr l-aġġustament tal-kontrolli tiegħu mill-utent aħħari; dan jista’ jiġi vverifikat waqt it-testijiet tal-konsum tal-enerġija f’temperatura ambjentali ta’ 16 °C u ta’ 32 °C;
(g)
għal kompartimenti b’volum aġġustabbli, meta l-volumi ta’ żewġ kompartimenti jkunu jistgħu jiġu aġġustati wieħed relattivament mal-ieħor mill-utent aħħari, il-konsum tal-enerġija u l-volum għandhom jiġu ttestjati meta l-volum tal-kompartiment bl-ogħla temperatura mira jkun aġġustat għall-volum minimu tiegħu;
(h)
il-kapaċità tal-iffriżar speċifika tiġi kkalkulata bħala l-piż tat-tagħbija ħafifa mmultiplikat bi 12 u diviż bil-ħin tal-iffriżar meħtieġ biex it-temperatura tat-tagħbija ħafifa titbaxxa minn +25 għal – 18 °C f’temperatura ambjentali ta’ 25 °C, espressa f’kg/12h u mqarrba sal-ewwel pożizzjoni deċimali; il-piż tat-tagħbija ħafifa huwa 3,5 kg kull 100 litru tal-volum tal-kompartiment tal-kompartimenti tal-friża, u għandu jkun ta’ mill-inqas 2,0 kg;
(i)
għall-kompartimenti 4-star, il-kapaċità tal-iffriżar speċifika għandha tkun tali li l-ħin tal-iffriżar meħtieġ biex it-temperatura tat-tagħbija ħafifa (3,5 kg/100 l) titbaxxa minn +25 għal -18 °C f’temperatura ambjentali ta’ 25 °C, ikun 18,5 sigħat jew inqas;
(j)
biex jiġu ddeterminati l-klassijiet klimatiċi, l-akronimu għall-medda ta’ temperaturi ambjentali, jiġifieri SN, N, ST jew T:
(1)
il-klassi “temperatura estiża” (SN) għandha medda ta’ temperaturi ta’ minn 10 °C sa 32 °C;
(2)
il-klassi “temperatura moderata” (N) għandha medda ta’ temperaturi ta’ minn 16 °C sa 32 °C;
(3)
il-klassi “subtropikali” (ST) għandha medda ta’ temperaturi ta’ minn 16 °C sa 38 °C; u
(4)
il-klassi “tropikali” (T) għandha medda ta’ temperaturi ta’ minn 16 °C sa 43 °C.
2.   Il-kundizzjonijiet tal-ħżin u t-temperaturi mira għal kull tip ta’ kompartiment:
It-Tabella 3 tistabbilixxi l-kundizzjonijiet tal-ħżin u t-temperatura mira għal kull tip ta’ kompartiment.
3.   Determinazzjoni tal-AE:
(a)
Għall-apparati refriġeranti kollha, għajr għall-apparati refriġeranti b’livell baxx ta’ storbju:
Il-konsum tal-enerġija għandu jiġi ddeterminat permezz ta’ ttestjar f’temperatura ambjentali ta’ bejn 16 °C u 32 °C.
Biex jiġi ddeterminat il-konsum tal-enerġija, it-temperaturi medji tal-arja f’kull kompartiment għandhom ikunu daqs jew inqas mit-temperaturi mira speċifikati fit-Tabella 3 għal kull tip ta’ kompartiment kif iddikjarati mill-manifattur. Valuri ogħla jew aktar baxxi mit-temperaturi mira jistgħu jintużaw biex jiġi stmat il-konsum tal-enerġija bit-temperatura mira għal kull kompartiment rilevanti permezz ta’ interpolazzjoni, fejn ikun xieraq.
Il-komponenti ewlenin tal-konsum tal-enerġija li jridu jiġu ddeterminati huma:
—
sett ta’ valuri tal-konsum tal-enerġija elettrika f’kundizzjonijiet stabbli (Pss
) f’W u mqarrba sal-ewwel pożizzjoni deċimali, kull wieħed b’temperatura ambjentali speċifika u b’sett ta’ temperaturi tal-kompartiment, li mhux neċessarjament ikunu t-temperaturi mira;
—
il-konsum tal-enerġija inkrementali rappreżentattiv għad-defrost u għall-irkupru (ΔΕ
d-f
), f’Wh u mqarreb sal-ewwel pożizzjoni deċimali, għal prodotti b’sistema waħda jew aktar ta’ defrost awtomatiku (kull waħda biċ-ċiklu ta’ kontroll tad-defrost tagħha) imkejjel b’temperatura ambjentali ta’ 16 °C (ΔΕ
d-f16
) u ta’ 32 °C (ΔΕ
d-f32
);
—
l-intervall ta’ defrost (td-f
), espress f’sigħat (h) u mqarreb sa tliet pożizzjonijiet deċimali, għal prodotti b’sistema waħda jew aktar ta’ defrost awtomatiku (kull waħda biċ-ċiklu ta’ kontroll tad-defrost tagħha) imkejjel b’temperatura ambjentali ta’ 16 °C (td-f16
) u ta’ 32 °C (td-f32
). td-f
 għandu jiġi ddeterminat għal kull sistema f’medda speċifika ta’ kundizzjonijiet;
—
għal kull test imwettaq, il-valuri ta’ Pss
 u ΔΕ
d-f
 għandhom jingħaddu flimkien biex jifformaw il-konsum tal-enerġija kuljum f’temperatura ambjentali speċifika ET
 = 0,001 × 24 × (Pss
 + ΔΕ
d-f
/td-f
), espress f’kWh/24h, specifiku għall-konfigurazzjonijiet applikati;
—
Eaux
, espress f’kWh/a u mqarreb sa tliet pożizzjonijiet deċimali. E
aux
 huwa limitat għall-ħiter antikondensazzjoni b’kontroll ambjentali u jiġi ddeterminat mill-konsum tal-enerġija tal-ħiter f’għadd ta’ kundizzjonijiet ta’ temperatura ambjentali u umdità ambjentali, immultiplikat bil-probabbiltà li din il-kundizzjoni ta’ temperatura ambjentali u umdità ambjentali sseħħ u magħdud; sussegwentement, dan ir-riżultat jiġi mmultiplikat b’fattur ta’ telf ta’ sħana biex jikkompensa għat-tnixxija ta’ sħana fil-kompartiment u t-tneħħija sussegwenti tagħha permezz tas-sistema ta’ refriġerazzjoni.
Tabella 3
Il-kundizzjonijiet tal-ħżin u t-temperatura mira għal kull tip ta’ kompartiment
Grupp
Tip ta’ kompartiment
Nota
Kundizzjonijiet tal-ħżin
Tc
Tmin
Tmax
Isem
Isem
nru.
°C
°C
°C
Kompartimenti mhux tal-friża
Pantry
(1)
+ 14
+ 20
+ 17
Għall-ħżin tal-inbid
(2)
 (6)
+ 5
+ 20
+ 12
Kantina
(1)
+ 2
+ 14
+ 12
Għall-ikel frisk
(1)
0
+ 8
+ 4
Kompartiment chiller
Chiller
(3)
-3
+ 3
+ 2
Kompartimenti tal-friża
0-star u li fih isir is-silġ
(4)
m.a.
0
0
1-star
(4)
m.a.
-6
-6
2-star
(4)
 (5)
m.a.
-12
-12
3-star
(4)
 (5)
m.a.
-18
-18
freezer (4-star)
(4)
 (5)
m.a.
-18
-18
m.a. = mhux applikabbli
Kull wieħed minn dawn il-parametri għandu jiġi ddeterminat permezz ta’ test separat jew sett ta’ testijiet separati. Il-valur medju tad-data tal-kejl jittieħed fuq perjodu tat-test, fejn il-kejl jittieħed wara li t-tagħmir ikun ilu jaħdem għal ċertu żmien. Biex jiżdiedu l-effiċjenza u l-preċiżjoni tal-ittestjar, it-tul tal-perjodu tat-test ma għandux ikun wieħed fiss; dan għandu jkun tali li, waqt il-perjodu tat-test, l-apparat ikun f’kundizzjonijiet stabbli. Dan jiġi vvalidat billi d-data kollha miġbura fi żmien dan il-perjodu tat-test tiġi eżaminata fuq sett ta’ kriterji ta’ stabbiltà u wkoll billi jiġi eżaminat jekk kienx possibbli li tinġabar biżżejjed data f’dawn il-kundizzjonijiet stabbli.
AE, espress f’ kWh/a u mqarreb sa żewġ pożizzjonijiet deċimali, għandu jiġi kkalkulat kif ġej:
AE = 365 × Edaily
/L + Eaux
fejn
—
il-fattur ta’ tagħbija L = 0,9 għall-apparati refriġeranti b’kompartimenti tal-friża biss, u L = 1,0 għall-apparati l-oħra kollha; u
—
Edaily,
 espressa f’kWh/24h u mqarrba sa’ tliet pożizzjonijiet deċimali kkalkulata minn ET
 b’temperatura ambjentali ta’ 16 °C (E16
) u b’temperatura ambjentali ta’ 32 °C (E32
) kif ġej:
Edaily
 = 0,5 × (E16
 + E32
)
fejn E16
 u E32
 jiġu derivati permezz ta’ interpolazzjoni tat-test tal-enerġija bit-temperaturi mira stabbiliti fit-Tabella 3.
(b)
Għall-apparati refriġeranti b’livell baxx ta’ storbju:
Il-konsum tal-enerġija għandu jiġi ddeterminat kif previst fil-punt 3(a), iżda b’temperatura ambjentali ta’ 25 °C minflok ta’ 16 °C u ta’ 32 °C.
Edaily
, espressa f’kWh/24h u mqarrba sa tliet pożizzjonijiet deċimali għall-kalkolu tal-AE imbagħad isir kif ġej:
Edaily = E25
fejn E25
 hija ET
 b’temperatura ambjentali ta’ 25 °C u tiġi derivata permezz ta’ interpolazzjoni tat-testijiet tal-enerġija bit-temperaturi mira stabbiliti fit-Tabella 3.
4.   Determinazzjoni tal-konsum tal-enerġija annwali standard (SAE):
(a)
Għall-apparati refriġeranti kollha:
SAE, espress f’kWh/a, u mqarreb sa żewġ pożizzjonijiet deċimali, jiġi kkalkulat kif ġej:
fejn
—
“c” huwa n-numru tal-indiċi għal tip ta’ kompartiment u li jvarja minn 1 sa “n”, fejn “n” huwa n-numru totali ta’ tipi ta’ kompartimenti;
—
Vc
, espress f’dm3 jew litri u mqarreb sal-ewwel pożizzjoni deċimali huwa l-volum tal-kompartiment;
—
V, espress f’dm3 jew litri u mqarreb sal-eqreb numru sħiħ huwa l-volum bi ;
—
r
c
, Nc, Mc u C huma parametri ta’ mmudellar speċifiċi għal kull kompartiment bil-valuri tagħhom kif stabbilit fit-Tabella 4; u
—
Ac, Bc u D huma l-fatturi ta’ kumpens bil-valuri tagħhom kif stabbilit fit-Tabella 5.
Waqt it-twettiq tal-kalkoli ta’ hawn fuq, għall-kompartimenti b’temperatura varjabbli, jintgħażel it-tip ta’ kompartiment bl-aktar temperatura mira baxxa li jkun iddikjarat xieraq għaliha.
(b)
Parametri ta’ mmudellar għal kull tip ta’ kompartiment għall-kalkolu ta’ SAE:
Il-parametri ta’ mmudellar huma stabbiliti fit-Tabella 4.
Tabella 4
Il-valuri tal-parametri ta’ mmudellar għal kull tip ta’ kompartiment
Tip ta’ kompartiment
rc
(1)
Nc
Mc
C
Pantry
0,35
75
0,12
bejn 1,15  u 1,56  għalapparati kkombinati b’kompartimenti 3- jew 4-star (2), 1,15  għal apparati kkombinati oħra, 1,00  għal apparati refriġeranti oħra
Għall-ħżin tal-inbid
0,60
Kantina
0,60
Għall-ikel frisk
1,00
Chiller
1,10
138
0,12
0-star u li fih isir is-silġ
1,20
138
0,15
1-star
1,50
2-star
1,80
3-star
2,10
Freezer (4-star)
2,10
(c)
Il-fatturi ta’ kumpens għal kull tip ta’ kompartiment għall-kalkolu ta’ SAE:
Il-fatturi ta’ kumpens huma stabbiliti fit-Tabella 5.
Tabella 5
Il-valuri tal-fatturi ta’ kumpens għal kull tip ta’ kompartiment
Tip ta’ kompartiment
Ac
Bc
D
Defrost manwali
Defrost awtomatiku
Apparat awtonomu
Apparat awtonomu
≤ 2 (3)
3 (3)
4 (3)
> 4 (3)
Pantry
1,00
1,00
1,02
1,00
1,02
1,035
1,05
Għall-ħżin tal-inbid
Kantina
Għall-ikel frisk
Chiller
1,03
0-star u li fih isir is-silġ
1,00
1,10
1,05
1-star
2-star
3-star
Freezer (4-star)
5.   Determinazzjoni tal-EEI:
EEI, espress bħala % u mqarreb sal-ewwel pożizzjoni deċimali, ikkalkulat bħala:
EEI = AE/SAE.
(1)  
Tmin
u 
Tmax
huma l-valuri medji mkejla fuq il-perjodu tat-test (medja fuq perjodu ta’ żmien u fuq sett ta’ sensuri).
(2)  Il-varjazzjoni medja tat-temperatura fuq il-perjodu tat-test għal kull sensur m’għandhiex tkun ta’ aktar minn ± 0,5 Kelvin (K). Waqt perjodu ta’ defrost u ta’ rkupru, il-medja tas-sensuri kollha mhix permessa titla’ aktar minn 1,5 K ogħla mill-valur medju tal-kompartiment.
(3)  
Tmin
u 
Tmax
huma valuri istantanji ta’ waqt il-perjodu tat-test.
(4)  
Tmax
hija l-valur massimu mkejjel fuq il-perjodu tat-test (massimu fuq perjodu ta’ żmien u fuq sett ta’ sensuri).
(5)  Jekk il-kompartiment ikun tat-tip b’defrost awtomatiku, it-temperatura (definita bħala t-temperatura massima tas-sensuri kollha) mhix permessa titla’ aktar minn 3,0 K waqt il-perjodu ta’ defrost u ta’ rkupru.
(6)  
Tmin
u 
Tmax
huma l-valuri medji mkejla fuq il-perjodu tat-test (medja fuq perjodu ta’ żmien għal kull sensur) u jiddefinixxu l-medda tat-temperatura tat-tħaddim massima permessa
(1)  rc = (Ta-Tc)/20; fejn Ta = 24 °C u Tc
 bil-valuri kif stabbilit fit-Tabella 3.
(2)  C għal apparati kkombinati b’kompartimenti 3- jew 4-star jiġi ddeterminat kif ġej:
fejn frzf huwa l-volum tal-kompartiment 3- jew 4-star Vfr
 bħala frazzjoni ta’ V bi frzf = Vfr/V:
—
jekk frzf ≤ 0,3 allura C =1,3 + 0,87 × frzf;
—
inkella jekk 0,3 < frzf < 0,7 allura C =1,87 – 1,0275 × frzf;
—
inkella C =1,15.
(3)  in-numru ta’ bieben esterni jew ta’ kompartimenti, liema minnhom ikun l-iżgħar.
ANNESS V
L-iskeda tal-informazzjoni dwar il-prodott
F’konformità mal-punt 1(b) tal-Artikolu 3, il-fornitur għandu jdaħħal fil-bażi tad-data tal-prodotti, l-informazzjoni kif stabbilita fit-Tabella 6. Jekk l-apparat refriġeranti jkollu diversi kompartimenti tal-istess tip, il-linji għal dawn il-kompartimenti għandhom ikunu ripetuti. Jekk ma jkunx hemm ċertu tip ta’ kompartiment, il-parametri u l-valuri tal-kompartiment għandhom jiġu indikati bi “-”.
Tabella 6
L-iskeda tal-informazzjoni dwar il-prodott
Isem il-fornitur jew il-marka kummerċjali tiegħu:
Indirizz tal-fornitur
 (2)
:
Identifikatur tal-mudell:
It-tip ta’ apparat refriġeranti:
Apparat b’livell baxx ta’ storbju:
[iva/le]
It-tip ta’ diżinn:
[inkorporat/awtonomu]
Apparat għall-ħżin tal-inbid:
[iva/le]
Apparat refriġeranti ieħor:
[iva/le]
Parametri ġenerali tal-prodott:
Parametru
Valur
Parametru
Valur
Dimensjonijiet kumplessivi (millimetri)
Għoli
x
Volum totali (dm3 jew l)
x
Wisa’
x
Fond
x
EEI
x
Klassi tal-effiċjenza enerġetika
[A/B/C/D/E/F/G] (3)
L-emissjonijiet ta’ storbju akustiku fl-arja (dB(A) re1 pW)
x
Klassi tal-emissjonijiet tal-istorbju akustiku fl-arja
[A/B/C/D] (3)
Konsum tal-enerġija annwali (kWh/a)
x,xx
Klassi klimatika:
[temperatura moderata estiża/temperatura moderata/subtropikali/tropikali]
Temperatura ambjentali minima (°C), li l-apparat refriġeranti jkun xieraq għaliha
x (3)
Temperatura ambjentali massima (°C), li l-apparat refriġeranti jkun xieraq għaliha
x (3)
Konfigurazzjoni tax-xitwa
[iva/le]
Parametri tal-kompartiment:
Tip ta’ kompartiment
Parametri u valuri tal-kompartiment
Volum tal-Kompartiment (dm3 jew l)
Konfigurazzjoni tat-temperatura rakkomandata għall-aħjar ħżin tal-ikel (°C)
Dawn il-konfigurazzjonijiet ma għandhomx jikkontradixxu l-kundizzjonijiet ta’ ħżin stabbiliti fit-Tabella 3 tal-Anness IV
Kapaċità tal-iffriżar (kg/24 h)
Tip ta’ defrost (defrost awtomatiku = A, defrost manwali = M)
Pantry
[iva/le]
x,x
x
—
[A/M]
Għall-ħżin tal-inbid
[iva/le]
x,x
x
—
[A/M]
Kantina
[iva/le]
x,x
x
—
[A/M]
Għall-ikel frisk
[iva/le]
x,x
x
—
[A/M]
Chiller
[iva/le]
x,x
x
—
[A/M]
0-star jew li fih isir is-silġ
[iva/le]
x,x
x
—
[A/M]
1-star
[iva/le]
x,x
x
—
[A/M]
2-star
[iva/le]
x,x
x
—
[A/M]
3-star
[iva/le]
x,x
x
—
[A/M]
4-star
[iva/le]
x,x
x
x,xx
[A/M]
żona 2-star
[iva/le]
x,x
x
—
[A/M]
Kompartiment b’temperatura varjabbli
tipi ta’ kompartimenti
x,x
x
x,xx (għal kompartimenti 4-star) jew -
[A/M]
Għal kompartiment 4-star
Funzjoni tal-iffriżar rapidu
[iva/le]
Parametri tas-sors ta’ dawl
 (1)
 (2):
Tip tas-sors ta’ dawl
[tip]
Klassi tal-effiċjenza enerġetika
[A/B/C/D/E/F/G]
Id-durata minima tal-garanzija offruta mill-manifattur
 (2):
Informazzjoni addizzjonali:
Il-link tal-Internet li jwassal għas-sit web tal-manifattur, fejn tinsab l-informazzjoni msemmija fil-punt 4(a) tal-Anness tar-Regolament tal-Kummissjoni (UE) 2019/2019 (4)
 (2):
(1)  kif iddeterminat skont ir-Regolament Delegat tal-Kummissjoni (UE) 2019/2015 (1).
(1)  Regolament Delegat tal-Kummissjoni (UE) 2019/2015 tal-11 ta’ Marzu 2019 li jissuplimenta r-Regolament (UE) 2017/1369 tal-Parlament Ewropew u tal-Kunsill fir-rigward tat-tikkettar tal-enerġija tas-sorsi tad-dawl u li jħassar ir-Regolament Delegat tal-Kummissjoni (UE) Nru 874/2012 (Ara paġna 68 ta’ dan il-Ġurnal Uffiċjali).
(2)  il-bidliet għal dawn il-punti ma għandhomx jitqiesu bħala rilevanti għall-finijiet tal-punt 4 tal-Artikolu 4 tar-Regolament (UE) 2017/1369.
(3)  jekk il-bażi tad-data tal-prodott tiġġenera l-kontenut definittiv ta’ din iċ-ċellola awtomatikament, il-fornitur ma għandux idaħħal dik id-data.
(4)  Ir-Regolament tal-Kummissjoni (UE) 2019/2019 tal-1 ta’ Ottubru 2019 li jistabbilixxi r-rekwiżiti tal-ekodisinn għall-apparat refriġeranti skont id-Direttiva 2009/125/KE tal-Parlament Ewropew u tal-Kunsill u li jħassar ir-Regolament tal-Kummissjoni (KE) Nru 643/2009 (Ara paġna 187 ta’ dan il-Ġurnal Uffiċjali).
ANNESS VI
Dokumentazzjoni teknika
1.   
Id-dokumentazzjoni teknika msemmija fil-punt 1(d) tal-Artikolu 3 għandha tinkludi dawn l-elementi:
(a)
l-informazzjoni kif stabbilit fl-Anness V;
(b)
l-informazzjoni kif stabbilita fit-Tabella 7. Jekk l-apparat refriġeranti jkollu diversi kompartimenti tal-istess tip, il-linji għal dawn il-kompartimenti għandhom ikunu ripetuti. Jekk ma jkunx hemm ċertu tip ta’ kompartiment, il-parametri u l-valuri tal-kompartiment għandhom jiġu indikati bi “-”. Jekk parametru ma jkunx applikabbli, il-valuri ta’ dak il-parametru għandhom jiġu indikati bi “-”.
Tabella 7
Informazzjoni addizzjonali li trid tiġi inkluża fid-dokumentazzjoni teknika
Deskrizzjoni ġenerali tal-mudell tal-apparat refriġeranti, li tkun suffiċjenti biex l-apparat jiġi identifikat bla dubji u faċilment:
Speċifikazzjonijiet tal-prodott:
Speċifikazzjonijiet ġenerali tal-prodott:
Parametru
Valur
Parametru
Valur
Konsum tal-enerġija annwali (kWh/a)
x
Enerġija awżiljarja (kWh/a)
x
Konsum tal-enerġija annwali standard (kWh/a)
x,xx
EEI (%)
x
Il-ħin li jittieħed sabiex togħla t-temperatura (h)
x,xx
Parametru ta’ kombinament
x,xx
Fattur ta’ telf tas-sħana mill-bieba
x,xxx
Fattur tat-tagħbija
x,x
Tip ta’ ħiter antikondensazzjoni
[jinxtegħel-jintefa manwalment/b’kontroll ambjentali/ieħor/ebda]
Speċifikazzjonijiet addizzjonali tal-prodott għall-apparati refriġeranti, għajr għall-apparati refriġeranti b’livell baxx ta’ storbju:
Parametru
Valur
Parametru
Valur
Konsum tal-enerġija kuljum b’temperatura ta’ 16 °C (kWh/24h)
x,xxx
Konsum tal-enerġija kuljum b’temperatura ta’ 32 °C (kWh/24h)
x,xxx
Konsum tal-enerġija inkrementali għad-defrost u għall-irkupru (1) b’temperatura ta’ 16 °C (Wh)
x,x
Konsum tal-enerġija inkrementali għad-defrost u għall-irkupru (1) b’temperatura ta’ 32 °C (Wh)
x,x
Intervall ta’ defrost (1) b’temperatura ta’ 16 °C (h)
x,x
Intervall ta’ defrost (1) b’temperatura ta’ 32 °C (h)
x,x
Speċifikazzjonijiet addizzjonali tal-prodott għall-apparati refriġeranti b’livell baxx ta’ storbju:
Parametru
Valur
Parametru
Valur
Konsum tal-enerġija kuljum b’temperatura ta’ 25 °C (kWh/24h)
x,xxx
Intervall ta’ defrost (1) b’temperatura ta’ 25 °C (h)
x,x
Speċifikazzjonijiet tal-kompartiment:
Tip ta’ kompartiment
Parametri u valuri tal-kompartiment
Temperatura mira (°C)
Parametru termodinamiku (rc
)
Nc
Mc
Fattur tad-defrost (Ac
)
Fattur ta’ apparat inkorporat Bc
)
Pantry
x
x,xx
x
x,xx
x,xx
x,xx
Għall-ħżin tal-inbid
x
x,xx
x
x,xx
x,xx
x,xx
Kantina
x
x,xx
x
x,xx
x,xx
x,xx
Għall-ikel frisk
x
x,xx
x
x,xx
x,xx
x,xx
Chiller
x
x,xx
x
x,xx
x,xx
x,xx
0-star jew li fih isir is-silġ
x
x,xx
x
x,xx
x,xx
x,xx
1-star
x
x,xx
x
x,xx
x,xx
x,xx
2-star
x
x,xx
x
x,xx
x,xx
x,xx
3-star
x
x,xx
x
x,xx
x,xx
x,xx
4-star
x
x,xx
x
x,xx
x,xx
x,xx
żona 2-star
x
x,xx
x
x,xx
x,xx
x,xx
Kompartiment b’temperatura varjabbli
x
x,xx
x
x,xx
x,xx
x,xx
Informazzjoni addizzjonali:
Ir-referenzi tal-istandards armonizzati jew ta’ metodi oħra li jkunu affidabbli, preċiżi u riproduċibbli, li ġew applikati:
Lista tal-mudelli ekwivalenti kollha, li tinkludi l-identifikaturi tal-mudell:
2.   
Meta l-informazzjoni inkluża fid-dokumentazzjoni teknika għal mudell partikolari tkun inkisbet:
(a)
minn mudell li jkollu l-istess karatteristiċi tekniċi rilevanti għall-informazzjoni teknika li għandha tiġi pprovduta iżda huwa mudell prodott minn manifattur differenti; jew
(b)
permezz ta’ kalkolu abbażi ta’ disinn jew ta’ estrapolazzjoni minn mudell ieħor tal-istess manifattur jew ta’ manifattur differenti; jew tat-tnejn li huma.
Id-dokumentazzjoni teknika għandha tinkludi d-dettalji ta’ tali kalkolu, il-valutazzjoni mwettqa mill-manifattur biex jivverifika l-preċiżjoni tal-kalkolu u, fejn xieraq, id-dikjarazzjoni ta’ identità bejn il-mudelli ta’ manifatturi differenti.
(1)  għall-prodotti b’sistema waħda jew aktar ta’ defrost awtomatiku, biss
ANNESS VII
Informazzjoni li għandha tingħata fir-reklami viżivi, f’materjal promozzjonali tekniku, fil-bejgħ mill-bogħod, għajr bejgħ mill-bogħod permezz tal-Internet
1.
Fir-reklami viżivi, għall-fini li tiġi żgurata l-konformità mar-rekwiżiti stabbiliti fil-punt 1(e) tal-Artikolu 3 u fil-punt 1(c) tal-Artikolu 4, il-klassi tal-effiċjenza enerġetika u l-medda tal-klassijiet tal-effiċjenza enerġetika disponibbli fuq it-tikketta għandhom jintwerew kif stabbilit fil-punt 4 ta’ dan l-Anness.
2.
Fil-materjal promozzjonali tekniku, għall-fini li tiġi żgurata l-konformità mar-rekwiżiti stabbiliti fil-punt 1(f) tal-Artikolu 3 u fil-punt 1(d) tal-Artikolu 4, il-klassi tal-effiċjenza enerġetika u l-medda tal-klassijiet tal-effiċjenza enerġetika disponibbli fuq it-tikketta għandhom jintwerew kif stabbilit fil-punt 4 ta’ dan l-Anness.
3.
Kwalunkwe bejgħ mill-bogħod ibbażat fuq il-karti jrid jindika l-klassi tal-effiċjenza enerġetika u l-medda tal-klassijiet tal-effiċjenza enerġetika disponibbli fuq it-tikketta kif stabbilit fil-punt 4 ta’ dan l-Anness.
4.   
Il-klassi tal-effiċjenza enerġetika u l-medda tal-klassijiet tal-effiċjenza enerġetika għandhom jintwerew, kif indikat fil-Figura 1, permezz ta’:
(a)
vleġġa, li fiha jkollha l-ittra tal-klassi tal-effiċjenza enerġetika b’kulur 100 % abjad u b’tipa grassa Calibri, u b’daqs tat-tipa li jkun mill-inqas ekwivalenti għal dak tal-prezz, meta jintwera l-prezz;
(b)
il-kulur tal-vleġġa li jaqbel mal-klassi tal-effiċjenza enerġetika;
(c)
il-medda tal-klassijiet tal-effiċjenza enerġetika disponibbli, b’kulur 100 % iswed; u,
(d)
id-daqs għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha tiġi ppożizzjonata fiċ-ċentru tal-parti rettangolari tal-vleġġa, b’bordura ħxuna ta’ 0,5 pt u b’kulur 100 % iswed madwar il-vleġġa u l-ittra tal-klassi tal-effiċjenza enerġetika.
B’deroga, jekk ir-reklami viżivi, il-materjal promozzjonali tekniku jew il-bejgħ mill-bogħod ibbażat fuq il-karti jkunu stampati b’kulur wieħed, il-kulur tal-vleġġa f’dawk ir-reklami viżivi, il-materjal promozzjonali jew il-bejgħ mill-bogħod ibbażat fuq il-karti, jista’ jkun b’kulur wieħed.
Figura 1
Vleġġa lejn il-lemin/ix-xellug ikkulurita/b’kulur wieħed, bil-medda tal-klassijiet tal-effiċjenza enerġetika indikata
5.
Il-bejgħ mill-bogħod ibbażat fuq it-telepromozzjoni għandu jinforma b’mod speċifiku lix-xerrej dwar il-klassi tal-effiċjenza enerġetika tal-prodott u dwar il-firxa tal-klassijiet tal-effiċjenza enerġetika disponibbli fuq it-tikketta, u li x-xerrej għandu aċċess liberu u bla ħlas għat-tikketta sħiħa u għall-iskeda tal-informazzjoni dwar il-prodott minn fuq is-sit web, jew billi jitlob kopja stampata.
6.
Għas-sitwazzjonijiet kollha msemmija fil-punti 1 sa 3 u 5, għandu jkun possibbli għall-konsumatur li jikseb, fuq talba, kopja stampata tat-tikketta u tal-iskeda tal-informazzjoni dwar il-prodott.
ANNESS VIII
Informazzjoni li għandha tingħata fil-każ ta’ bejgħ mill-bogħod permezz tal-Internet
1.
It-tikketta x-xierqa tal-prodott li l-fornituri jqiegħdu għad-dispożizzjoni tal-pubbliku skont il-punt 1(g) tal-Artikolu 3 għandha tintwera fuq il-mekkaniżmu tad-displej qrib il-prezz tal-prodott. Id-daqs tat-tikketta għandu jkun tali li hija tkun tidher u tinqara b’mod ċar, u għandu jkun proporzjonat mad-daqs speċifikat fil-punti 3(1) u 3(2) tal-Anness III għall-apparati refriġeranti. It-tikketta tista’ tintwera billi jintuża d-displej ta’ immaġni f’oħra, f’liema każ l-immaġni li għandha tintuża biex wieħed ikollu aċċess għat-tikketta għandha tkun konformi mal-ispeċifikazzjonijiet stabbiliti fil-punt 3 ta’ dan l-Anness. Jekk tiġi applikata s-sistema ta’ displej ta’ immaġni f’oħra, it-tikketta għandha tidher mal-ewwel klikk tal-maws, ċaqliqa tal-maws jew tkabbir tal-immaġni fuq l-iskrin tattili.
2.   
L-immaġni li tintuża biex wieħed ikollu aċċess għat-tikketta fil-każ ta’ displej ta’ immaġni f’oħra, kif indikat fil-Figura 2, għandha:
(a)
tkun vleġġa li jkollha l-istess kulur bħal dak tal-klassi tal-effiċjenza enerġetika tal-prodott muri fuq it-tikketta;
(b)
tindika l-klassi tal-effiċjenza enerġetika tal-prodott fuq il-vleġġa, b’kulur 100 % abjad, b’tipa grassa Calibri u f’daqs ta’ tipa li jkun ekwivalenti għal dak tal-prezz;
(c)
ikollha l-medda tal-klassijiet tal-effiċjenza enerġetika disponibbli, b’kulur 100 % iswed; u,
(d)
ikollha wieħed minn dawn iż-żewġ formati li ġejjin, u d-daqs tagħha għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha tiġi ppożizzjonata fiċ-ċentru tal-parti rettangolari tal-vleġġa, b’bordura viżibbli b’kulur 100 % iswed ippożizzjonata madwar il-vleġġa u l-ittra tal-klassi tal-effiċjenza enerġetika:
Figura 2
Vleġġa lejn il-lemin/ix-xellug ikkulurita, bil-medda tal-klassijiet tal-effiċjenza enerġetika indikata
3.   
Fil-każ ta’ displej ta’ immaġni f’oħra, is-sekwenza li biha tintwera t-tikketta għandha kif ġej:
(a)
l-immaġni msemmija fil-punt 2 ta’ dan l-Anness għandha tintwera fuq il-mekkaniżmu tad-displej qrib il-prezz tal-prodott;
(b)
l-immaġni għandha sservi ta’ link għat-tikketta stabbilita fl-Anness III;
(c)
it-tikketta għandha tintwera wara li l-utent jagħfas l-immaġni bil-maws, jew imur bil-maws fuq l-immaġni jew iwessa’ dik l-immaġni fuq l-iskrin tattili;
(d)
it-tikketta għandha tintwera billi tinfetaħ kaxxa oħra, tab ġdida jew paġna ġdida fuq l-iskrin, jew billi tintwera permezz ta’ skrin ieħor fuq l-istess skrin;
(e)
għat-tkabbir tat-tikketta fuq l-iskrins tattili, għandhom japplikaw il-konvenzjonijiet tal-apparat għat-tkabbir tattili;
(f)
it-tikketta għandu jkollha għażla biex tingħalaq jew mekkaniżmu ieħor standard biex tingħalaq sabiex ma tibqax tintwera;
(g)
it-test alternattiv għall-grafika, li għandu jintwera jekk it-tikketta ma tintweriex, għandu jkun il-klassi tal-effiċjenza enerġetika tal-prodott, muri bl-istess daqs ta’ tipa bħal dak tal-prezz.
4.
L-iskeda elettronika tal-informazzjoni dwar il-prodott li l-fornituri jqiegħdu għad-dispożizzjoni tal-pubbliku skont il-punt 1(b) tal-Artikolu 3 għandha tintwera fuq il-mekkaniżmu tad-displej qrib il-prezz tal-prodott. Id-daqs ta’ din l-iskeda tal-informazzjoni dwar il-prodott għandu jkun tali li l-informazzjoni tkun tidher u tinqara b’mod ċar. L-iskeda tal-informazzjoni dwar il-prodott tista’ tintwera bl-użu ta’ displej ta’ immaġni f’oħra jew billi wieħed jirreferi għall-bażi tad-data tal-prodott, f’liema każ il-link li tintuża għall-aċċess għall-iskeda tal-informazzjoni dwar il-prodott għandha tindika b’mod ċar u li jista’ jinqara “Skeda tal-informazzjoni dwar il-prodott”. Jekk jintuża d-displej ta’ immaġni f’oħra, l-iskeda tal-informazzjoni dwar il-prodott għandha tidher mal-ewwel klikk tal-maws, ċaqliqa tal-maws jew tkabbir tal-immaġni fuq l-iskrin tattili.
ANNESS IX
Proċedura ta’ verifika għall-finijiet tas-sorveljanza tas-suq
It-tolleranzi tal-verifika stabbiliti f’dan l-Anness huma marbutin biss mal-verifika tal-parametri ddikjarati mill-awtoritajiet tal-Istati Membri u ma għandhomx jintużaw mill-fornitur bħala tolleranza permessa biex jiġu stabbiliti l-valuri inklużi fid-dokumentazzjoni teknika. Il-valuri u l-klassijiet fuq it-tikketta jew fuq l-iskeda tal-informazzjoni dwar il-prodott m’għandhomx ikunu aktar favorevoli għall-fornitur mill-valuri rrappurtati fid-dokumentazzjoni teknika.
Meta mudell ikun ġie ddisinjat biex ikun kapaċi jinduna li qed jiġi ttestjat (eż. billi jirrikonoxxi l-kundizzjonijiet tat-test jew iċ-ċiklu tat-test), u biex jirreaġixxi b’mod speċifiku billi jbiddel awtomatikament il-prestazzjoni tiegħu matul it-test bl-objettiv li jintlaħaq livell aktar favorevoli għal kwalunkwe wieħed mill-parametri speċifikat f’dan ir-Regolament jew inkluż fid-dokumentazzjoni teknika jew f’xi dokumentazzjoni pprovduta, il-mudell u l-mudelli ekwivalenti kollha għandhom jitqiesu li mhumiex konformni.
Għall-verifika tal-konformità ta’ mudell tal-prodott mar-rekwiżiti stabbiliti f’dan ir-Regolament, l-awtoritajiet tal-Istati Membri għandhom japplikaw il-proċedura li ġejja:
(1)
L-awtoritajiet tal-Istati Membri għandhom jivverifikaw unità waħda tal-mudell.
(2)
Il-mudell għandu jitqies bħala konformi mar-rekwiżiti applikabbli, jekk:
(a)
il-valuri mogħtija fid-dokumentazzjoni teknika f’konformità mal-Artikolu 3(3) tar-Regolament (UE) 2017/1369 (il-valuri ddikjarati), u, fejn applikabbli, il-valuri użati għall-kalkolu ta’ dawn il-valuri, ma jkunux aktar favorevoli għall-fornitur mill-valuri korrispondenti mogħtija fir-rapporti tat-testijiet; u
(b)
il-valuri ppubblikati fuq it-tikketta u fl-iskeda tal-informazzjoni dwar il-prodott ma jkunux aktar favorevoli għall-fornitur mill-valuri ddikjarati, u l-klassi tal-effiċjenza enerġetika u l-klassi tal-emissjoni ta’ storbju akustiku fl-arja indikati ma jkunux aktar favorevoli għall-fornitur mill-klassi ddeterminata bil-valuri ddikjarati; u
(c)
meta l-awtoritajiet tal-Istati Membri jittestjaw l-unità tal-mudell, il-valuri ddeterminati (jiġifieri l-valuri tal-parametri rilevanti kif imkejla waqt it-testijiet u l-valuri kkalkulati minn dan il-kejl) ikunu konformi mat-tolleranzi tal-verifika rispettivi mogħtija fit-Tabella 8.
(3)
Jekk ma jinkisbux ir-riżultati msemmija fil-punti 2(a) u (b), il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
(4)
Jekk ma jinkisibx ir-riżultat imsemmi fil-punt 2(c), l-awtoritajiet tal-Istati Membri għandhom jagħżlu tliet unitajiet oħra tal-istess mudell biex jiġu ttestjati. Bħala alternattiva, it-tliet unitajiet l-oħra magħżula jistgħu jkunu ta’ xi wieħed jew aktar mill-mudelli ekwivalenti.
(5)
Il-mudell għandu jitqies konformi mar-rekwiżiti applikabbli jekk, għal dawn it-tliet unitajiet, il-medja aritmetika tal-valuri ddeterminati tkun fi ħdan it-tolleranzi tal-verifika rispettivi mogħtija fit-Tabella 8.
(6)
Jekk ma jinkisibx ir-riżultat imsemmi fil-punt 5, il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
(7)
Meta tittieħed id-deċiżjoni tan-nuqqas ta’ konformità tal-mudell skont il-punti 3 u 6, l-awtoritajiet tal-Istat Membru għandhom jipprovdu kull informazzjoni rilevanti lill-awtoritajiet tal-Istati Membri l-oħra u lill-Kummissjoni mingħajr dewmien.
L-awtoritajiet tal-Istati Membri għandhom jużaw il-metodi tal-kejl u tal-kalkolu mogħtija fl-Anness IV.
L-awtoritajiet tal-Istati Membri għandhom japplikaw biss it-tolleranzi tal-verifika stabbiliti fit-Tabella 8 u għandhom jużaw biss il-proċedura stabbilita fil-punti 1 sa 7 għar-rekwiżiti msemmija f’dan l-Anness. Għall-parametri tat-Tabella 8, ma għandha tiġi applikata l-ebda tolleranza oħra, lanqas dawk stabbiliti fi standards armonizzati jew fi kwalunkwe metodu ieħor ta’ kejl.
Tabella 8
It-tolleranzi tal-verifika għall-parametri mkejla
Parametri
Tolleranzi tal-verifika
Il-volum totali u l-volum tal-kompartiment
Il-valur iddeterminat (1) m’għandux ikun baxx aktar minn 3 % jew minn litru wieħed — jintuża l-ogħla valur — mill-valur iddikjarat.
Il-kapaċità tal-iffriżar
Il-valur iddeterminat (1) m’għandux ikun aktar baxx mill-valur iddikjarat b’iktar minn 10 %.
E16, E32
Il-valur iddeterminat (1) m’għandux ikun ogħla mill-valur iddikjarat b’iktar minn 10 %.
Eaux
Il-valur iddeterminat (1) m’għandux ikun ogħla mill-valur iddikjarat b’iktar minn 10 %.
Il-konsum tal-enerġija annwali
Il-valur iddeterminat (1) m’għandux ikun ogħla mill-valur iddikjarat b’iktar minn 10 %.
L-umdità interna tal-apparat għall-ħżin tal-inbid (%)
Il-valur iddeterminat (1) m’għandux jiddevja mill-valur iddikjarat b’aktar minn 10 %.
L-emissjonijiet tal-istorbju akustiku fl-arja
Il-valur iddeterminat (1) m’għandux ikun ogħla mill-valur iddikjarat b’aktar minn 2 dB(A) re 1 pW.
Il-ħin li jittieħed sabiex togħla t-temperatura
Il-valur iddeterminat (1) m’għandux ikun ogħla mill-valur iddikjarat b’iktar minn 15 %.
(1)  fil-każ ta’ tliet unitajiet addizzjonali ttestjati kif preskritt fil-punt 4, il-valur iddeterminat ifisser il-medja aritmetika tal-valuri ddikjarati għal dawn it-tliet unitajiet addizzjonali.

Summary:
Rekwiżiti tal-ekodisinn u tat-tikkettar tal-enerġija — refriġeraturi domestiċi
Rekwiżiti tal-ekodisinn u tat-tikkettar tal-enerġija — refriġeraturi domestiċi
 
SOMMARJU TA’:
Ir-Regolament (UE) 2019/2019 li jistabbilixxi r-rekwiżiti tal-ekodisinn għall-apparat refriġeranti
Ir-Regolament Delegat (UE) 2019/2016 li jissupplimenta r-Regolament (UE) 2017/1369 fir-rigward tat-tikkettar tal-enerġija ta’ apparat refriġeranti
X’INHU L-GĦAN TAR-REGOLAMENTI?
Ir-Regolament tal-Kummissjoni (UE) 2019/2019 jistabbilixxi r-rekwiżiti tal-ekodisinn* għall-bejgħ jew it-tqegħid fis-servizz ta’ apparat refriġeranti* li jitħaddem bl-elettriku mill-mejns* b’kapaċità ta’ bejn 10 litri u 1 500 litru.
Ir-Regolament Delegat (UE) 2019/2016 jistabbilixxi regoli dwar it-tikkettar ta’, u l-provvista ta’ informazzjoni addizzjonali dwar il-prodott dwar dawn l-apparati refriġeranti.
PUNTI EWLENIN
Ir-Regolament tal-Kummissjoni (UE) 2019/2019:jistabbilixxi fl-Anness II id-dati meta r-rekwiżiti tal-ekodisinn se jidħlu fis-seħħ — l-1 ta’ Marzu 2021 fil-prim istanza u miżuri aktar stretti mill-1 ta’ Marzu 2024. Dawn ikoprul-effiċjenza enerġetika,l-aspetti funzjonali,l-effiċjenza fir-riżorsi,informazzjoni għall-installaturi u għall-utenti aħħarin; jistipula l-proċedura tal-valutazzjoni tal-konformità, u fl-Anness III il-metodi ta’ kejl u ta’ kalkoli, li jridu jiġu segwiti.L-awtoritajiet nazzjonali: għandhom japplikaw il-proċeduri ta’ verifika stipulata fl-Anness IV meta jwettqu kontrolli tas-sorveljanza tas-suq.
Il-manifatturi, l-importaturi, jew ir-rappreżentanti awtorizzati tagħhom ma għandhomx joffru għall-bejgħ prodotti li jkunu kapaċi jindunaw li qed jiġu ttestjati u jbiddlu l-prestazzjoni tagħhom skont dan.
L-Anness V jistabbilixxi parametri referenzjarji indikattivi bbażati fuq il-prodotti u t-teknoloġiji bl-aqwa rendiment disponibbli għall-apparat refriġeranti f’termini tal-indiċi tal-effiċjenza enerġetika tagħhom u l-emissjonijiet ta’ storbju.
Ir-regolament jirrevoka r-Regolament (KE) Nru 643/2009 mill-1 ta’ Marzu 2021.
Ir-Regolament Delegat (UE) 2019/2016 jistabbilixxi obbligi dwar:il-fornituri biex jiżguraw li:kull apparat refriġeranti jkollu miegħu tikketta stampata fil-format stabbilit fl-Anness IIIil-paramatri tal-iskeda tal-informazzjoni dwar il-prodott, stabbiliti fl-Anness V, u l-kontenut tal-dokumentazzjoni teknika (Anness VI) jiddaħħlu fil-bażi tad-data tal-prodottreklamar viżiv għal mudell speċifiku jkollu l-klassi tal-effiċjenza enerġetika u l-firxa tal-klassijiet disponibbli f’konformità mal-Annessi VII u VIIImaterjal promozzjonali tekniku, inkluż fuq l-Internet, għal mudell speċifiku li jiddeskrivi l-parametri speċifiċi tiegħu, inkluż il-klassi tal-effiċjenza enerġetika tal-apparat u l-firxa tal-klassijiet disponibbli f’konformità mal-Anness VIIin-negozjanti jirċievu għal kull apparat refriġeranti tikketta elettronika fil-format tal-Anness III u skeda elettronika tal-informazzjoni dwar il-prodott kif stabbilit fl-Anness V; in-negozjanti biex jiżguraw li:kull apparat refriġeranti fil-punt tal-bejgħ, inkluż fil-fieri kummerċjali, ikollu tikketta mogħtija mill-fornituri viżibbli b’mod ċar f’konformità mal-Anness IIIfil-każ ta’ bejgħ mill-bogħod, it-tikketta u l-iskeda tal-informazzjoni dwar il-prodott ikunu konformi mal-Annessi VII u VIIIreklamar viżiv, inkluż fuq l-Internet, għal mudell speċifiku jkollu l-klassi tal-effiċjenza enerġetika u l-firxa tal-klassijiet f’konformità mal-Anness VIImaterjal promozzjonali tekniku, inkluż fuq l-Internet, għal mudell speċifiku li jiddeskrivi l-parametri speċifiċi tiegħu, inkluż il-klassi tal-effiċjenza enerġetika tal-apparat u l-firxa tal-klassijiet disponibbli f’konformità mal-Anness VII; il-pjattaformi ta’ hosting tal-Internet biex jiżguraw li:it-tikketta elettronika u l-iskeda elettronika tal-informazzjoni dwar il-prodott mogħtija min-negozjant huma murija b’mod ċar, skont l-Anness VIII, fuq l-apparati kollha ta’ refriġerazzjoni mibjugħa direttament permezz tas-sit.L-awtoritajiet nazzjonali: japplikaw il-proċedura ta’ verifika stipulata fl-Anness IX meta jwettqu kontrolli tas-sorveljanza tas-suq.
Il-klassi tal-effiċjenza enerġetika hija bbażata fuq indiċi stabbilit fl-Anness II.
Il-Kummissjoni Ewropea għandha twettaq rieżami ta’ dan ir-Regolament fid-dawl tal-progress teknoloġiku sitt (6) snin wara d-dħul fis-seħħ tiegħu. Hija għandha tikkunsidra wkoll l-indirizzar ta’ aspetti tal-ekonomija ċirkolari u jekk għandhiex tintroduċi ikoni għall-kompartimenti li jistgħu jnaqqsu l-ħela tal-ikel u għall-konsum annwali tal-enerġija.
Ir-regolament iħassar Regolament (UE) Nru 1060/2020 mill-1 ta’ Marzu 2021.
L-ebda Regolament ma japplika għal:armarji tal-ħżin refriġeranti professjonali u armarji ta’ refriġerazzjoni rapida, bl-eċċezzjoni ta’ chest freezers professjonali; apparat refriġeranti b’funzjoni ta’ bejgħ dirett; apparat refriġeranti mobbli; apparat li l-funzjoni primarja tiegħu ma tkunx il-ħżin ta’ oġġetti tal-ikel permezz tar-refriġerazzjoni.
MINN META JAPPLIKAW IR-REGOLAMENTI?
It-tnejn japplikaw mill-1 ta’ Marzu 2021.
SFOND
Id-Direttiva 2009/125/KE tistabbilixxi qafas biex jiġu stabbiliti rekwiżiti tal-ekodisinn għal prodotti relatati mal-enerġija. Hija tinkariga lill-Kummissjoni biex tistabbilixxihom għall-prodotti li jinbiegħu u jiġu kkummerċjalizzati b’mod wiesa’ fl-UE u li għandhom impatt ambjentali sinifikanti. Ir-Regolament (UE) 2017/1369 jistabbilixxi qafas li jistipula rekwiżiti tat-tikkettar tal-enerġija għal prodotti relatati mal-enerġija biex jippermettu lill-konsumaturi jagħżlu prodotti aktar effiċjenti biex inaqqsu l-konsum tal-enerġija tagħhom.
Għal aktar informazzjoni, ara:Rieżami tar-rekwiżiti tal-ekodisinn għal apparat tat-tkessiħ tad-dar (il-Kummissjoni Ewropea).
TERMINI EWLENIN
Ekodisinn: politika għat-titjib, permezz ta’ disinn aħjar, tal-prestazzjoni ambjentali tal-prodotti tul iċ-ċiklu ta’ ħajja tagħhom, speċjalment l-effiċjenza enerġetika tagħhom.
Apparat refriġeranti: armarju iżolat b’kompartiment wieħed jew aktar b’temperatura speċifika kkontrollata, imkessħa b’konvezzjoni naturali jew sfurzata.
Mejns tal-elettriku: provvista tal-elettriku mill-grid ta’ 230 Volt.
DOKUMENTI EWLENIN
Ir-Regolament tal-Kummissjoni (UE) 2019/2019 tal-1 ta’ Ottubru 2019 li jistabbilixxi r-rekwiżiti tal-ekodisinn għall-apparat refriġeranti skont id-Direttiva 2009/125/KE tal-Parlament Ewropew u tal-Kunsill u li jħassar ir-Regolament tal-Kummissjoni (KE) Nru 643/2009 (ĠU L 315, 5.12.2019, p. 187-208)
Ir-Regolament Delegat tal-Kummissjoni (UE) 2019/2016 tal-11 ta’ Marzu 2019 li jissupplimenta r-Regolament (UE) 2017/1369 tal-Parlament Ewropew u tal-Kunsill fir-rigward tat-tikkettar tal-enerġija ta’ apparat refriġeranti u li jħassar ir-Regolament Delegat tal-Kummissjoni (UE) Nru 1060/2010 (ĠU L 315, 5.12.2019, p. 102-133)
DOKUMENTI RELATATI
Ir-Regolament (UE) 2017/1369 tal-Parlament Ewropew u tal-Kunsill tal-4 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE (OJ L 198, 28.7.2017, pp. 1-23)
Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10-35)
L-emendi suċċessivi għad-Direttiva 2009/125/KE ġew inkorporati fit-test oriġinali. Din il-verżjoni konsolidata għandha valur dokumentarju biss.
l-aħħar aġġornament 31.10.2019